Još jedan napad leoparda u Indiji, stradala beba\nTanjug 5. juna 2019. 19:12\nNJU DELHI – Devetomesečna beba stradala je nakon što je iz jedne kuće na zapadu Indije leopard odvukao iz kreveta i pobegao s njom u šumu.\nDečak Svaraj Gurnul je spavao u krevetu sa roditeljima, a otac i majka su tek ujutro primetili da im je dete nestalo i organizovali su poteru, piše britanski „Dejli Mejl“\nTelo dečaka pronađeno je nekoliko kilometara dalje od kuće u selu Gadbori, saopštila je policija iz grada Čandrapura u indijskoj saveznoj državi Maharaštri.\nDevetomesečna beba je sahranjena u selu istog dana, a nakon napada leoparda u selu su postavljene kamere u pokušaju da se uhvati opasna životinja.\nNačelnik lovočuvarske službe Rama Rao izjavio je za „Indijan Ekpres“: „Čistimo žbunje oko sela i tamo ćemo instalirati solarne lampe kako bismo poboljšali vidljivost jer se čini da se leopard prikrao iz šikare“.\nOvo nije prvi slučaj iznenadnih napada ovih opasnih životinja na stanovnike u Indiji. U aprilu ove godine osmogodišnji leopard ubio je dete koje je spavalo pored majke ispred njihove kuće u državi Gudžarat.\nU februaru je leopard povredio petoro meštana kada je utrčao u uske ulice njihovog sela u državi Pandžab na severu Indije, a prošle godine četvoromesečno dete zadobilo je teške povrede nakon što ga je leopard zgrabio iz naručja majke koja je zajedno sa svojim suprugom sedela na motociklu, navodi britanski list.


Kako je pandemija korona virusa glavna stvar na čije suzbijanje je većina čovečanstva trenuto usredsređena, i timovi Formule 1 usmerili su svoje inženjrske i konstruktorske sposobnosti kako bi dali svoj doprinos tom cilju , kroz "Projekat Pitlejn" (Project Pitlane).\nB92 - 30.03.2020\nU roku od nedelju dana stvoreno je sredstvo za disanje koje može da pomogne pacijentima bez respiratora. Inženjeri sa Univerzitetskog koledža u Londonu sarađivali su sa kliničarima na UCLH-u i Mercedesu Formule 1 da bi napravili uređaj koji dostavlja kiseonik u pluća, tako da ...\nPolitika - 30.03.2020\nManje od nedljeu dana bilo je potrebno da se napravi aparat koji će, kako prenosi Bi-Bi-Si, pomoći pacijentima da izbegnu intezivnu negu. Inženjenjeri Univerziteta u Londonu su, združenim snagama sa kliničarima londonske Univerzitetske bolnice i timom Mercedesa iz takimičenja ...\nIndex.hr - 30.03.2020\nZA MANJE od tjedan dana napravljeno je pomagalo za disanje koje može pomoći pacijentima da izbjegnu intenzivnu njegu, javlja BBC. Inženjeri sa Sveučilišta u Londonu radili su s kliničarima u londonskom UCLH-u i Mercedesu Formule 1 na izradi uređaja koji dostavlja kisik u pluća ...\nUređaj omogućuje neprekidan protok smese vazduha i kiseonika u usta i nos pacijenta. To se vrši pod pritiskom, što znači da pluća ostaju otvorena i tako se povećava količina kiseonika koji ulazi u njih ZA MANjE od nedelju dana napravljeno je pomagalo za disanje koje može pomoći ...


Jeftini letovi iz Španije za Laos - Avionske karte Španija Laos - eSky.ba\nLetovi iz Španije za Laos\nPretražite letove iz Španije za Laos\nProvjerite najbolje ponude letova iz Španije za Laos\n✔ Postoje li posebne ponude za letove iz Španije za Laos na eSky.ba?\n✔ Mogu li se pobrinuti za osiguranje prilikom rezervacije leta iz Španije za Laos?\n✔ Ako rezerviram let iz Španije za Laos, mogu li rezervirati ujedno i smještaj?\n✔ Koje avio-kompanije nude letove iz Španije za Laos?\nBudite sigurni, da na eSky.ba ponuda letova iz Španije za Laos uključuje ne samo niskotarifne avio-kompanije, već i one koje su specijalizirane za visoki standard.


Raspored Trofeja Beograda 2017 – Vaterpolo savez Beograda\nRaspored Trofeja Beograda 2017\n05/12/2017 savezpublik Mlađe kategorije, Takmičenja VSB, Trofej Beograda, Ženski vaterpolo\nTrofej Beograda 2017 za dečake biće održan od 8. do 10. decembra, u „Pinkiju“. Učestvovaće najbolje četiri beogradske ekipe iz kvalifikacija za Kup Srbije za 12-godišnjake (2006. i mlađi): Zemun, Partizan 2, Partizan 1 i Taš, kao i ekipa Banja Luke.\nVaterpolo savez Beograda će u bazenu „Pinki“ organizovati i Trofej Beograda za devojčice. Takođe će učestvovati vaterpolistkinje rođene 2006. i mlađe, a za pehar će se 9. i 10. decembra boriti Šabac, Palilula i Crvena zvezda.\nTrofej Beograda, raspored\nŠabac-Crvena zvezda u 18\nŠabac – Palilula u 10\nCrvena zvezda –Palilula u 18\nVaterpolo savez Beograda je obezbedio termine, službena lica, kao i svu prateću opremu neophodnu za odigravanje turnira. Pobednici će biti nagrađeni peharom, dok će po tri prvoplasirane ekipe u obe konkurencije dobiti medalje koje je obezbedio Grad Beograd.\nPrevious Post:Dva Partizana , Zemun i Taš na Trofeju Beograda\nNext Post:Juniori Partizana, Zvezde i Taša u polufinalu Kupa Srbije


1963 – Umro je francuski pisac, slikar i režiser Žan Kokto, koji je prošao sve faze moderne umetnosti – kubizam, dadaizam, nadrealizam… Zbog raznovrsnosti svog opusa i artističkog univerzalizma važi za jednog od korifeja francuskog duha (roman “Strašna deca”, pozorišni komadi “Orfej” i “Antigona”, filmovi “Lepotica i zver” i “Orfejev testament”).\n1976 – U Kini je pod optužbom za zaveru uhapšena “četvorčlana banda” – udovica Mao Cedunga Đang Ching i tri bivša visoka funkcionera.\n1988 – Govor pape Jovana Pavla II prekinut je u Evropskom parlamentu u Strazburu kada je britanski poslanik iz Severne Irske, protestantski sveštenik Jan Pejzli, počeo da uzvikuje “antihrist”, razvivši transparent na kojem je pisalo “Jovan Pavle II – antihrist”.\n1998 – Ni nakon sedmočasovnih razgovora u sedmoj rundi pregovora, predsednik SR Jugoslavije Slobodan Milošević i specijalni američki izaslanik Ričard Holbruk nisu postigli dogovor oko rešavanja kosovske krize na osnovu rezolucije UN od 23. septembra. Pored pretnji vojnom intervencijom NATO-a, Miloševi je odbio Verifikacionu misiju koja bi pratila sprovođenje rezolucije.\n2013 – Umro je bivši SS kapetan Erih Pribke, jedan od poslednjih živih nacističkih zločinaca, koji je 1998. osuđen na doživotni zatvor.♦\nTagsMehmed paša Sokolović Na današnji dan


Špijunska afera trese Evropu- Za koga je radio Danijel M? – Zvornik Danas\nNaslovna/VIJESTI/Svijet/Špijunska afera trese Evropu- Za koga je radio Danijel M?\nŠvajcarska Federalna obavještajna služba nije konkretno željela da komentariše slučaj Švajcarca Danijela M. (54), koji je u petak uhapšen u Njemačkoj pod sumnjom da je špijunirao njemačke finansijske istražitelje uključene u kupovinu diskova sa podacima osoba koje izbjegavaju porez prebacujući novac u Švajcarsku.\n-Kada neko u Švajcarskoj koristi ilegalne metode da ukrade državne ili poslovne tajne, to je špijunaža i mi imamo jedinicu koja se bori protiv toga, rekao je direktor FIS-a Markus Zajler novinarima na konferenciji u Bernu, prenosi Rojters.\nZajler je rekao da je „FIS aktivan u zemlji i inostranstvu“, na šta je upitan da li to uključuje i Njemačku.\n„Jednostavno neću ništa da kažem“, odgovorio je šef FIS-a.\nIzvor Rojtersa iz izvora u njemačkoj vladi naveo je da je u Berlinu ministar spoljnih poslova Njemačke Zigmar Gabrijel zatražio od švajcarske ambasadorke Kristin Šraner Burgener da objasni poslednja dešavanja „u interesu njemačko-švajcarskog prijateljstva“. Taj izvor je kazao da je Gabrijelov zamjenik Valter Lindner juče po podne primio ambasadora i zatražio informacije o špijunskom slučaju, ali nije naveo nikakve detalje.\nNjemačko Državno tužilaštvo je u petak je saopštilo da je uhapšen Švajcarac za kojeg se sumnja da je špijunske aktivnosti započeo početkom 2012. godine, prenio je AFP.\n„Federalna policija je takođe pretresla nekoliko stambenih i poslovnih objekata u i područje oko bankarskog centra Frankfurta“, navedeno je u saopštenju.\n„Velt“ je u nedjelju objavio da je misija Danijela M. bila da identifikuje njemačke poreske istražitelje koji su uključeni u kupovinu diskova sa podacima o “poreskim prevarantima“, za koje AFP navodi da su već ranije ugrožavali njemačko-švajcarske odnose.\nNavodi se da je nekoliko njemačkih pokrajina od 2006. platilo milionske svote anonimnim izvorima za ove diskove, na kojima se nalaze liste sa računima državljana Njemačke u Švajcarskoj i Lihtenštajnu.\nU tekstu „Velta“ piše da se vjeruje da Danijel M. radi za švajcarsku obavještajnu službu NDB i da je bio zaposlen u njemačkom finansijskom i bankarskom sektoru.\nšpijunska afera svajcarska\nOružane snage BiH raspale bi se u slučaju bilo kakvog sukoba\nGrad Zvornik obilježio Dan Republike Srpske


Partizan na bod od titule pred poslednje kolo Super lige\n► Partizan na bod od titule pred poslednje kolo Super lige\n17.05.2017 | 21:25h ► 22:40h Beograd\nFudbaleri Partizana nalaze se na bod od titule šampiona Srbije, pošto su danas pobedili Radnički sa 3:1 i zadržali tri boda prednosti nad Crvenom zvezdom.\nPartizan ima 55 bodova, tri više od "večitog" rivala Zvezde, koja je u 36. kolu Super lige pobedila Javor u Ivanjici sa 3:0.\nPartizan će u poslednjem kolu dočekati Mladost iz Lučana, dok će Zvezda na svom stadionu igrati protiv Radničkog.\nStrelci za crno-bele u Nišu bili su Leonardo u 55. i Uroš Đurđević u 58. i 78. minutu, a za Radnički u 85. Dušan Živković.\nZvezda je do trijumfa nad u Ivanjici došla golovima Gelora Kange u 39. iz penala, Mičela Donalda u 77. i Ričmonda Boaćija iz penala u 88. minutu. Javor je od 38. imao igrača manje zbog isključenja Dereka Kornelijusa.\nRadnički je porazom od Partizana ostao bez plasmana u kvalifikacije za Ligu Evropa, pošto ima četiri boda manje od Metalca, koji je u Lučanima sa 3:2 pobedio Napredak.\nVojvodina je pobedila Voždovac kao gost sa 2:0 i tako ponovo sezonu u srpskom prvenstvu završila na trećem mestu.\nPartizan: Zasluženo, još korak do titule\nPomoćni trener fudbalera Partizana Ljubiša Ranković rekao je da je njegova ekipa danas zasluženo pobedila Radnički i da joj ostaje još korak do titule.\n"Sada je mnogo lakše nego pre početka utakmice. Bilo je veoma teško, što smo i očekivali. Zaslužena pobeda i ostaje nam još taj jedan korak do titule", rekao je Ranković televiziji Arena posle utakmice u Nišu.\nPartizan je pobedio Radnički sa 3:1 i u poslednjem kolu biće mu dovoljan bod protiv Metalca u Beogradu da osvoji titulu šampiona Srbije.\nCrno-beli su pobedili Radnički uprkos tome što je bio bez pomoći prvog trenera Marka Nikolića, koji zbog kazne nije mogao da vodi ekipu.\nUtakmicu je vodio njegov pomoćnik Radoje Smiljanić, a Ranković, koji je član stručnog štaba, kazao je da je ekipa bila "stegnuta" u prvom poluvremenu.\n"Imamo mnogo igrača koji se prvi put susreću sa ovako važnom utakmicom. Bili smo malo stegnuti i uplašeni u prvom poluvremenu, ali smo se promenili na poluvremenu i mnogo bolje odigrali drugo", kazao je Ranković.\nTrener Radničkog Milan Rastavac rekao je da su njegovi fudbaleri parirali Partizanu koliko su mogli.\n"Držali smo ritam dok smo mogli, ali smo u jednom momentu nažalost popustili, što je Partizanu bilo dovoljno. Trudili smo se koliko smo mogli, ali više od ovoga nismo uspeli", rekao je Rastavac.\nRadnički je porazom ostao bez plasmana u kvalifikacije za Ligu Evropa.\nĐurovski: Igramo do kraja, na pobedu protiv Radničkog\nTrener Crvene zvezde Boško Đurovski čestitao je svojim fudbalerima što su "smogli snage" da budu koncentrisani do kraja današnje utakmice sa Javorom, iako su znali da Partizan pobeđuje.\n"Smogli smo snage da budemo koncentrisani do kraja, iako smo čuli da je Partizan pobedio. Idemo do kraja, imamo još jednu utakmicu protiv Radničkog", rekao je Đurovski novinarima posle utakmice u Ivanjici.\nZvezda je pobedila Javor sa 3:0 u pretposlednjem kolu Super lige i biće joj potrebna pobeda protiv Radničkog u poslednjem kolu, kao i poraz Partizana od Mladosti.\nĐurovski je čestitao svojim fudbalerima, kao i igračima Javora za utakmicu u Ivanjici.\n"Javor nam je u prvih pola sata zadavao mnogo problema. Od isključenja i penala smo dominirali i na kraju zasluženo pobedili", kazao je trener crveno-belih.\nĐurovski je naveo da je sledeći cilj pobeda protiv Radničkog u poslednjem prvenstvenom kolu i da se ekipa što bolje spremi za finale Kupa protiv Partizana.\nTrener Javora Srđan Vasiljević čestitao je Zvezdi na zasluženoj pobedi.\n"Zadovoljan sam igrom u doređenim momentima i čestitam momcima na odnosima i zadacima koje su ispunili. Zvezda je zasluženo pobedila i želim joj sve najbolje u narednom periodu", rekao je Vasiljević.


O tvojim pravima u tvojoj školi-Gimnazija Gradiška u Gradišci, 21.09.2010.\nO pravima djeteta, ovog utorka, razgovaralo se u Gimnaziji Gradiška. Učenike III-4 odjeljenja su na času odjeljenjske zajednice posjetili predstavnici Ombudsmana za djecu RS i upoznali ih sa institucijom, a u radnom dijelu su gimnazijalci iznijeli svoja iskustva i stavove vezane za prava djeteta.\nSvako pravo o kojem su djeca iznosila svoje mšljenje plijenilo je njihovu pažnju, a nisu krili da o pravima djeteta i UN Konvenciji žele znati više. Ovo je škola koja djeci pruža veoma dobre uslove za ostvarivanje prava na obrazovanje i djeca su toga svjesna. Što se tiče prava na izražavanje mišljenja, djeca smatraju da postoje načini kako da se njihov glas čuje i uglavnom ističu da je to putem Savjeta učenika, ali i školske televizije i njihovog školskog lista „Gimnazijalac“. Zdravlje, pravo na život u porodici i roditeljsku brigu djeca su opisala kao nešto što se podrazumijeva, a s pažnjom su poslušali kako mogu ta svoja prava zaštiti, ukoliko bi ona bila na neki način ugrožena. Pravo na igru i slobodno vrijeme ostvaruju uglavnom u sportskim aktivnostima, druženjima, bioskopu i kafićima i svjesni su da bi to vrijeme trebalo biti bolje organizovano i od društva očekuju da im ponudi raznovrsnije sadržaje.\nNakon radionice učenici su izjavili da su naučili dosta novog i da im je drago da postoji institucija koja ih može upoznati s njihovim pravima, pomoći im da ih ostvare i zaštite.


Dobitnici besplatnog pohađanja\nPavle Šanović Čehranov\nVAŽNO: Spisak je sortiran nasumično, a ne po uspehu na testu..\nTest i upis u školu\nVeć dvanaestu godinu za redom, računski centar SystemPro organizuje testiranje za upis nove generacije učenika. Kao i svake godine, 30 učenika koji pokažu najbolje rezultate na testu osvaja potpuno besplatno pohađanje Škole programiranja za talentovanu decu, koja traje celu školsku godinu. Pri rangiranju se vodi računa o uzrastu dece, a deca koja na testu pokažu izuzetne rezultate a ne nađu se među prvih 30 imaju mogućnost da upišu školu po povlašćenim uslovima. Do sada je našu školu besplatno pohađalo preko 750 učenika.\nTestiranje je besplatno i održaće se u subotu, 20. septembra 2014. godine, u prostorijama Elektrotehničkog fakulteta. Za testiranje mogu da se prijave odlični učenici osnovnih škola, od trećeg do osmog razreda, koji pokazuju posebna interesovanja za matematiku i informatiku. Kvalifikacioni test se sastoji od niza logičkih problema koje deca treba da reše u zadatom vremenu, ne obuhvata proveru školskog gradiva.\nSvi zainteresovani učenici mogu se prijaviti za polaganje testa na brojeve telefona 011/324-46-35, 011/324-45-22 i 011/324-34-64, svakodnevno od 09 do 20h. Možete nas i lično posetiti u prostorijama SystemPro-a u Beogradu, u ulici Svetozara Markovića 24, I sprat, prijava je obavezna.\nŠkola programiranja za talentovanu decu otvorena je u okviru računskog centra SystemPro 2002. godine, kada je prva generacija polaznika polagala kvalifikacioni test. Od tada je u školu upisano deset, i u toku je upis dvanaeste generacije učenika, sa preko 750 dece koja su pohađala Školu programiranja.\nPredavanja drže vrhunski predavači, dobitnici brojnih nagrada na različitim međunarodnim takmičenjima, a neki su i sami završili Školu programiranja za talentovanu decu centra SystemPro. Najbolja potvrda kvaliteta naše škole i naše metode jesu mnogobrojni domaći i međunarodni uspesi naših učenika.\nPosebno želimo da istaknemo uspeh naših učenika koji se nekoliko godina za redom plasiraju u finalne runde prestižnog takmičenja u programiranju ImagineCup kompanije Microsoft i osvajaju medalje. Izuzetno smo ponosni i na naše učenike koji su danas najuspešniji studenti na najprestižnijim univerzitetima u Velikoj Britaniji(Kembridžu), Srbiji i drugim zemljama, i talentovani programeri zaposleni u firmama u Sjedinjenim Američkim Državama, Velikoj Britaniji, Srbiji itd. Mnogi od njih prvi put su se sreli sa programiranjem upravo u SystemPro-u.\nProgramiranje i logika\nPočevši od osnova jezika C++ u kome se rešavaju osnovni logički problemi programiranja, pa do modernog C# i programiranja Windows aplikacija, deca razvijaju programersku logiku kojom će biti sposobna da savladaju i najteže programerske izazove, i stiču iskustvo i znanja potrebna za pravljenje kompleksnih aplikacija.\nUčeći istoriju razvoja interneta i jezike za razvoj internet sajtova, od najjednostavnijih primena jezika HTML do najnaprednijih PHP i ASP.NET, nakon završenih kurseva naši polaznici umeju da samostalno naprave ozbiljne internet prezentacije.\nProgramiranjem na Lego Mindstorms platformi, a u kasnijim godinama na naprednijem Arduino mikrokontroleru, koristeći različite senzore i motore, deca sklapaju osnovne robote koji se samostalno kreću i izbegavaju prepreke.\nPri upoznavanju sa bazama podataka, polaznici uče osnove skladištenja podataka na računaru, njihovog povezivanja i obrade. Učenje se počinje kroz Microsoft Access, a potom se prelazi na ozbiljniju i izuzetno korišćenu SQL Server bazu, njeno povezivanje sa Internet prezentacijama i Windows aplikacijama.\nUčenjem programa za obradu slike i pravljenja 2D i 3D animacija, polaznici uče kako da pripreme sliku za internet prezentaciju u Photoshopu, naprave Flash animaciju ili model za igricu u 3Ds Max okruženju.


Korona ubija, a Tanja Fajon brine o demokratiji | Politika | Novosti.rs\nS. ROVČANIN TOMKOVIĆ | 28. mart 2020. 07:30 | Komentara: 10\nPredsedavajuća delegaciji Odbora za SSP EU iznela zamerke Srbiji. Vulin: Ako ne može da pomogne, neka nam ne odmaže, od nje je i to velika pomoć\nMinistar Vulin: Tanja Fajon čini sve da bi Srbima ogadila Evropsku uniju\nEvroposlanici se žale na kršenje demokratije u našoj zemlji: Tanja ponovo "soli pamet"\nU JEKU borbe sa virusom korona, poslanik Evropskog parlamenta Tanja Fajon poručila je da pandemija nijednoj vladi ne sme biti izgovor za zaključavanje demokratije, a Beogradu je posebno zamerila zatvaranje granica. "Opomena" Fajonove dolazi u vreme kada je skoro cela Evropska unija stavila katanac na svoje granične prelaze.\nPrema njenim rečima, odluka Srbije predstavlja veliki problem, naročito za naše državljane kojima treba omogućiti da se bezbedno vrate kući, radnicima, kao i za transport robe. Previdela je da je Vlada Srbije, u međuvremenu, organizovala prevoz za sve naše državljane koji su se u momentu zatvaranja međa zatekli na raznim meridijanima. Takođe, "zabrinuta" Fajonova kao da namerno nije htela da primeti kako je tvrdoglavo insistiranje liberala na tekovinama civilnog društva i ljudskih sloboda, u jeku pandemije, dovelo do katastrofalnih posledica u Italiji.\nMinistar odbrane Aleksandar Vulin istakao je da smo od "gospođe Fajon očekivali da u Evropskom parlamentu zatraži da se Srbija po obimu i količini pomoći izjednači sa zemljama članicama", ali nam je "umesto toga održala lekciju o demokratiji i objasnila zašto ne smemo da upravljamo svojim granicama":\n- Ona svoje dragocene savete nije morala da troši na nas. Bolje da je svojim velikim znanjem i autoritetom prosvetlila zemlje članice Evropske unije koje su zatvorile granice, a posebno je mogla da ih poduči da budu solidarne bar jedne prema drugima kada su već nama zabranili i da kupujemo medicinsku opremu iz Evropske unije. Ako gospođu Fajon u Evropskoj uniji niko ne sluša i ako ne može ništa da nam pomogne, bićemo joj zahvalni da nam ne odmaže, od nje je i to velika pomoć.\nPolitički analitičar Dragomir Anđelković kaže, za "Novosti", da "mnoge stvari koje je ona rekla imaju smisla, da bismo mogli da ih razmotrimo, ali je problem što gube značaj kada ih ona, koja prema nama nije bila dobronamerna, kaže":\n- Bitno je ko poruku šalje. Srbija ima pravo da štiti svoje nacionalne interese i da zatvori granice. Takođe, moramo da nađemo način da naši ljudi koji čekaju na ulazak u zemlju, uđu na teritoriju Srbije i da onda budu smešteni u karantine. Jedan od načina su i avioni koje šaljemo po naše državljane.\nInače, Tanja Fajon je poručila da pomoć koja Srbiji stiže iz Kine nije iznenađenje, ali je naglasila da ne treba zaboraviti da EU sa državama članicama ostaje najveći donator Srbije i da je stiglo gotovo 200 miliona evra za unapređenje zdravstvenog sistema u prethodne dve decenije, a da smo za borbu protiv korone dobili nešto manje od devet miliona evra.\nPONAŠAMO SE KAO ZEMLjE EU\nPREDSTAVNICA Centra za spoljnu politiku Suzana Grubješić kaže, za "Novosti", da je još na početku pandemije osam država Evropske unije zatvorilo granice.\n- Kasnije je broj porastao na 15, a onda je doneta odluka o zatvaranju cele šengen zone na 30 dana. Srbija je imala apsolutno pravo da to uradi - ističe Grubješićeva.


RTS :: Vučić: Sloboda je najviša vrednost našeg društva\nPolitika Vučić: Sloboda je najviša vrednost našeg društva\npetak, 20. okt 2017, 15:17 -> 19:36\nRekao je da je najviša vrednost našeg društva sloboda i da ćemo umeti da je branimo i štitimo, a to sada više ne zavisi "samo od srca i želje", već i od mogućnosti koju imamo, mnogo više nego ranije.\nPodsetio je da su neki govorili o avionima "mig 29" kao o "kantama" i starudijama, a danas su svi mogli da se uvere u suprotno i vide kako lete.\n"To je još jedna od stvari koje smo uradili, a narodu obećali", dodao je predsednik Srbije.\nVučić je, odgovarajući na pitanja novinara, rekao da je njegov posao da se ne žali ni na šta, nego da vodi suverenu, nezavisnu i slobodnu zemlju.\nMožda, dodaje, jednog dana kada, nada se, ostari - napiše neku knjigu na temu - "kroz šta smo sve prolazili".\n"Ali, sada nisu bili pritisci tako snažni, kao što su pritisci snažni po pitanju KiM i nekih drugih stvari", navodi Vučić odgovarajući na pitanje da li je bilo pritisaka da Srbija kupuje oružje sa Zapada.\n"Migovi potpuno modernizovani za nekoliko meseci"\nVučić je izjavio da će "migovi 29" koji su stigli iz Rusije biti potpuno modernizovani i spremni za borbena dejstva u narednih nekoliko meseci, a već sada su u "letnom stanju".\nUpitan kada će novi "migovi 29" leteti, Vučić je rekao da to zavisi od nas, jer "migovi" mogu i danas da lete, odnosno već su u letnom stanju, ali da to kada će leteti zavisi od naše opreme, odnosno od radarskih sistema koje želimo da ugradimo, do njihove potpune modernizacije.\n"Potpuna modernizacija sledi u narednih nekoliko meseci, što znači sledeće godine svakako", rekao je Vučić u Batajnici odgovarajući na pitanja novinara.\nPonovio je da su "migovi" već danas u odličnom letnom stanju, a da će o tome kada će leteti odlučiti Vojska, a ne neko drugi, pa čak ni on kao vrhovni komandant.\nPredsednik Vučić je najavio da će u šest "migova 29" biti uloženo ukupno oko 180 miliona evra, kako bi oni bili u potpunosti operativno sposobni već u narednih nekoliko meseci.\nNa pitanje da li se krije visina iznosa koji će biti uložen u modernizaciju ruskih letelica, Vučić je rekao da to nije tajna, iako ne moraju svi da znaju koliko će naša vojska ulagati i čime će sve "migovi" biti opremljeni i "ojačani".\nTo je, kako je dodao, stvar Vojske Srbije i neke stvari moraju da budu poverljive.\n"Nismo krili sumu novca. Jedna ovakva letelica, bez opreme, raketa i drugih stvari košta između 40 i 50 miliona evra, tako da smo mi odlično prošli", rekao je predsednik.\nVučić je dodao da je presrećan što vidi "migove 29", jer, kako kaže, kada je on bio ministar odbrane nijedan "naš mig" nije bio u letnom stanju, dok su danas letela tri "naša miga 29".\nRusi su, kako je preneo, veoma zainteresovani za proizvode srpske vojne industrije, kao što su modularna puška ili oklopno vozilo "mali Miloš".\n"Najviše su se zadržali oko malog 'Miloša, oklopnog vozila koje pravi 'Prva Petoletka' iz Trstenika. To se Rusima veoma dopalo", rekao je Vučić.\nPredsednik je najavio da će biti proizvedeno još mnogo više komada za potrebe Vojske Srbije.\nRekao je da je veoma srećan što su građani danas mogli da vide 2.200 obučenih vojnika.\nPreneo je da se juče prestravio, kada je prilikom priprema, došlo do incidenta.\n"Jednom vojniku se nije otvorio jedan padobran, ali mu se drugi otvorio. Pošto je čovek profesionalac ništa mu nije bilo. To je vojska, nije manekenski posao, i ovi momci svakog dana rizikuju u svom poslu. Danas je prikaz prošao bez ijedne nezgode, prošlo je sve savršeno", ukazao je Vučić.\nPredsednik je rekao i da je interesovanje građana bilo veliko, i da je, iako je danas petak, a prikaz bio u podne, više od 11.000 ljudi prošlo "KD" vrata.\n"Ne treba mi zaštita od novinara, imamo argumente"\nPredsednik je ponovio da neće da učestvuje u javnim događajima, u kojima ne mogu da učestvuju svi novinari i postave svako pitanje koje žele.\n"To je bio razlog zašto nisam došao na proslavu BIA, jer neću da me bilo ko štiti od vas, iz 'Insajdera', iz američke TV N1, od bilo koga drugog, bilo ko da me štiti, zato što mislim da imamo dovoljno argumenata da pobedimo i neradnike i lopove u politici, zato što mislim da uvek imamo snažnije argumente, što naša dela i reči mogu da budu mnogo ubedljiviji od sprečavanja nekoga da drugačije misli ili iznese drugačiji argument" poručio je Vučić.\nPredsednik Srbije je to rekao odgovarajući na pitanja u vezi sa tim što neki novinari nisu mogli da prisustvuju svečanosti BIA, a na koju iz protesta zbog toga ni on nije otišao.\nVučić je rekao da može i da postavi kontra-pitanje: "Kako to da malo koga zanima činjenica da neki od onih o kojima niko ne želi ništa loše da kaže neće da puste novinare koji drugačije misle od njih u svoje prostorije, nego dođu dvojica gorila pa ih izbacuju napolje".\nKako je rekao, pošto postoje i teorije da su sve dogovorili on i direktor BIA Bratislav Gašić, ne može ni da objasni koliko je bio ljut zbog uskraćivanja prisustva novinarima, jer je i dan ranije zamolio da bude sve u redu i da ne bude bilo kakvih problema.\nObjasnio je da su iz BIA imali svoje objašnjenje da neki nisu imali akreditacije, da je "jedna dovela drugaricu sa ulice, pa ne može tako...".\n"Nisam to uopšte želeo da slušam", dodao je Vučić i naznačio da je rekao da se puste i ti novinari, ali su već bili otišli, te je to bio razlog zašto nije došao na svečanost.\nVučić je odgovarajući i na pitanje u vezi sa saopštenjem PS-a, koji vodi Aleksandar Vulin, u kojem je novinar nazvan narkomanom, rekao da iskreno ne zna tačno o čemu se radi.\nRekao je da je toliko toga urađeno, sve ono što nije urađeno u poslednjih 15-20 godina.\nDodao je i da pri svemu tome, zbog svakojakih zluradih komentara mora da kaže "da, za razliku od njih koji uvek moraju da počinju sve svoje kampanje time da će da završe u zatvoru, jer uvek negde imaju u podsvesti i znaju šta su krali i pljačkali i otimali, pa se sopstvene senke plaše", da imovina njegova i porodice nije uvećana, već umanjena u prethodnih pet godina.\n"Ne interesuje me nikakvo bogatstvo - interesuje me napredak Srbije i boriću se za ovu zemlju - za slobodu i vašu da postavljate pitanja, ali i za moje pravo da odgovorim", rekao je predsednik Srbije, pošto je više puta prekinut.\n"One koji pobeđuju u snovima ostavljamo za kasnije"\nPredsednik Vučić se našalio povodom istraživanja "Nove srpske političke misli", prema kojem bi Janković, Jeremić i Đilas zajednički osvojili 27,7 odsto glasova, a SNS 33,8 odsto, rekavši da se čudi što je njegova stranka uopšte prešla cenzus.\nOn je, odgovarajući na pitanja novinara, primetio da su oni "svakako već pobedili".\n"Ja sam mislio da ćemo, ako istraživanje dolazi od Đilasovog čoveka, mi imati svega tri odsto. Ali, prešli smo cenzus", rekao je Vučić.\nVučić je podsetio, ipak, da su na današnji dan neki ljudi stvarno pobedili.\n"Porazili su nacističkog okupatora i oni zaslužuju poštovanje. Ove koji vole u snovima da pobeđuju, ostavljamo za neka druga vremena", poručio je Vučić.\n(subota, 21. okt 2017, 16:55)\nSlobodu imamo !\nImamo slobodu bez uclanjenje u EU i NATOp.....Pero\n(subota, 21. okt 2017, 08:04)\n(petak, 20. okt 2017, 21:01)\nSloboda koju nemamo\nA hteli bi.


- Ove nedelje će se nastaviti toplo i sunčano vreme, temperature do kraja dana neće padati ispod 30 stepeni - kaže meteorolog Đorđe Đurić.\nJutarnje temperature će se narednih dana u Beogradu kretati od 21 do 23 stepena, dok će maksimalne temperature dostizati 32 do 37 stepeni. Slično, sunčano i veoma toplo vreme, očekuje se i u ostatku zemlje.\nKako ističe Đurić, "temperatura će za ovo doba godine biti nešto malo iznad proseka". Ona će rasti i u utorak, kada će iznositi 31 stepen, dok će se već u sredu popeti na 33 stepena.\nUprkos toplim temperaturama, mogući su kratki lokalni pljuskovi u brdskoplaninskim predelima.\n- U utorak su mogući lokalni pljuskovi u brdskoplaninskim područjima na jugu i istoku zemlje, dok će se u sredu javiti kratkotrajni pljuskovi na jugu Srbije - dodaje Đurić.\nČetvrtak će sa 35 stepeni biti uvod u tropski sunčan i topao vikend sa slabim povetarcem, jer u petak i subotu možemo da očekujemo 36 do 37 stepeni.\nUkoliko ste planirali da toplo vreme iskoristite za odlazak napolje ili sunčanje, izbegavajte da tokom ranog poslepodneva izlazite bez odgovarajuće zaštite.\n- Tokom vikenda se očekuju visoke vrednosti UV zračenja od 10 do 16 časova, te u tom periodu nije preporučljivo na sunce izlaziti bez zaštite - ističe Đurić.\n- Nedelja će biti uvod u promenu vremena. Doći će do povećanog razvoja oblačnosti, ali ne možemo još uvek sa sigurnošću da utvrdimo da li će biti pljuskova. Tokom naredne sedmice doći će do pada temperature i ona neće prelaziti 30 stepeni. To i jeste temperatura primerena za ovo doba godine - zaključuje za "Blic" Đorđe Đurić.\nUjutru mraz, tokom dana sunce i oblaci, temperatura do 12 C\nSrbija je dobila sedam novih zaštićenih područja, koji su proglašeni ove godine.


► Uhapšen osumnjučeni za pretnje Jeremiću i Trifunoviću\nPolicija je, u saradnji sa Posebnim odeljenjem za visokotehnološki kriminal i Odeljenjem za borbu protiv visokotehnološkog kriminala, uhapsila Z.I. zbog osnova sumnje da je je izvršio više krivičnih dela ugrožavanje sigurnosti, navodi se u saopštenju MUP-a.\nIntervju Gordana Čomić: Borba činjenicama protiv propagande\nGordana Čomić je potpredsednica Narodne skupštine Srbije i članica Predsedništva Demokratske stranke.\nVučić: Srbija NATO bombardovanje mora da oprosti, ali ne može da zaboravi\nPredsednik Srbije Aleksandar Vučić izjavio je danas da NATO bombardovanje Srbija mora da oprosti, ali ne može da zaboravi, preneo je danas portal "Blica".\nPoslednje priznanje nezavisnosti Kosova bilo je 15. februara 2018. godine i od tada nije bilo ni jednog priznanja, piše koha.net. Članica Komisije za evropske integracije Skupštine Kosova i poslanica Samoopredeljenja, Fatmire Mulhadža Kolčaku kaže da je razlog tome slabo lobiranje Ministarstva spoljnih poslova Kosova i haosa koji vlada u zemlji.\nVeselji podneo tužbu zbog spominjanja njegovog imena u aferi zelenašenja\nPredsednik Skupštine Kosova Kadri Veselji, rekao je da je podneo tužbu zbog toga što je, kako navodi, kriminalna grupa pomenula njegovo ime prilikom raspodele novca od zelenašenja, a što se vidi u video snimku koji se pojavio u javnosti pre dva dana.\nSavez za Srbiju (SzS) pozvao je danas Visoki savet sudstva da "hitno osudi hajku" na sudiju Apelacionog suda u Beogradu Miodraga Majića i njegove kolege, koja je, kako se navodi, kulminirala tvrdnjom da je sudija Majić "deo šire zavere protiv predsednika Srbije Aleksandra Vučića".\nDirektor Kancelarije za Kosovo i Metohiju Marko Đurić izjavio je danas da će se na sastanku sa predstavnicima Srba na Kosovu voditi ozbiljan razgovor o kontramerama na poteze prištinskih vlasti.\nOdbor za kontrolu službi bezbednosti odbacio je danas rezoluciju o ratnim zločinima na Kosovu ocenivši je kao "još jedan u nizu provokativnih poteza Prištine kojima se podriva dijalog", saopšteno je iz parlamenta.\nKomunalna i interventna policija pokušale su da u Krnjači oduzmu još jedno vozilo članu Udruženja građana "CarGo", saopšteno je danas iz tog udruženja.


Ovaj blockchain startap može postati veći od IBM-a, Oracle-a i Palantir-a zajedno!\nFactom, blockchain startap, uspeo je još jednom da prikupi finansijsku podršku investitora iz Silicijumske doline vrednu više miliona dolara, čime će obezbediti veći broj talenata i bolju eksploataciju tehničkih potencijala u različitim industrijama.\n35 Ukupno pregleda\nOd prikupljenih 4,2 miliona dolara (najviše je uložio milijarder Tim Drejper iz Draper Associates), najveći deo će biti izdvojen za ‘agresivan rast kompanije’, dozvoljavajući svom razvojnom timu da otkrije sve poslovne probleme koji se mogu rešiti sa većom transparentnošću i bezbednosnim merama u blockchain mreži.\n“Započeli smo Factom da bi izgradili iskreniji i transparentniji svet koristeći prilično jednostavan pristup: izradu softvera koji onemogućava izmenu prošlosti i usmerava na mesto gde softver najbolje rešava poslovne probleme. Prikupljena sredstva će ubrzati napredak na tom putu,” izjavio je suosnivač i izvršni direktor Factom-a, Piter Kirbi.\nFactom je na pravom mestu\nTim Drejper, jedan od najvećih deoničara Factom-a, rekao je za Cointelegraph u intervjuu koji za Factom kaže da je na “pravom mestu” gde mere bezbednosti i skalabilnost blockchain mreže rastu i bivaju poboljšani blagovremeno.\n“Factom je na pravom mestu u pravo vreme (sweet spot) gde je blockchain dovoljno sazreo, a korporativni klijenti su toliko očajni da se bore protiv hakera čineći poslovanje bezbednijim i transparentnijim,” rekao je Drejper za Cointelegraph.\nOn veruje da će Factom-ov softver i blockchainove usluge omogućiti velikim ustanovama kao što su Vlade da upravljaju podacima u pouzdanijem i efikasnijem ekosistemu.\n“Vladama su, potrebne veće bezbednosne mere od napada hakera, a blockchain obezbeđuje bolje nego što trenutno imaju. Verujemo da Factom-ov tim ima priliku i mogućnost da izgradi veću kompaniju od Oracle-a, Palantir-a i IBM-a zajedno.”\nŠta će uraditi sa svim tim novcem?\nSa kapitalom prikupljenim od investitora, Factom je razvio i pokrenuo niz proizvoda zasnovanih na blockchain-u, uključujući Apollo, Iris i Hera, koje koriste blockchain tehnologiju za obavljanje složenih poslova i zadataka, uključujući reviziju, upravljanje podacima, ličnu identifikaciju i informacionu proveru identiteta.\nSigurnost Factom-ovog sistema i skalabilnost njegove mreže omogućava firmi da obezbedi partnerstvo sa vodećim korporacijama i institucijama, uključujući i Državnu bezbednost SAD-a, koja je obezbedila 199.000 dolara za poboljšanje sigurnosnih protokola u IoT uređaju zasnovanom na blockchain-u.\nKonkretno, Factom-ov softver Apollo je dizajniran za Vlade i velike korporacije i omogućava firmi da radi sa povećanom količinom osetljivih podataka. Trenutno, Factom nadgleda skoro 70 miliona podataka u svojoj blockchain mreži.


Kanađani su bili znatno dominantniji tokom čitavog duela o čemu svedoči i ubedljiv trijumf, ali je u centru pažnje ipak bio Borjan.\nSjajni čuvar mreže se upisao u istorijske knjige svoje zemlje pošto ni na četvrtoj uzastopnoj utakmici Kanade na Gold kupu nije primio pogodak. Pre njega - to nije uspeo niko ko je nosio kanadski dres, a bio među stativama.\nNaredni meč "zemlja javorovog lista" odigraće u četvrtak protiv Meksika, koji je noćas bio bolji od Kube sa čak 7:0, pa će duel te dve reprezentacije i odlučiti koja će sa prvog mesta u narednu fazu takmičenja.\nSistem nadmetanja je takav da prve dve ekipe iz svake grupe (a ima ih četiri) prolazi dalje u četvrtfinale, a meč za trofej na Gold kupu odigraće se osmog jula. Titulu brane Sjedinjene Američke Države.


Vesti online / Vesti / Svet / Predsednik Zambije kolabirao na proslavi\nPredsednik Zambije Edgar Lungu kolabirao je na podijumu tokom proslave međunarodnog Dana žena u prestonici Lusaki, manje od dva meseca pošto je preuzeo dužnost od svog prethodnika koji je preminuo.\nMa nije mi ništa, samo imam malariju: Edgar Lungu\nLungu je hitno prebačen u vojnu bolnicu, ali je predsednikova kancelarija kasnije izdala saopštenje u kojem se navodi da je u pitanju malarija i da nema razloga za zabrinutost.\n"Osećam se mnogo bolje i rekli su mi da treba da mirujem zbog prevelikog zamora", naveo je Lungu u saopštenju koje je izdala njegova pres služba.\nOn je došao na položaj u januaru posle smrti predsednika Majkla Sate koji je preminuo u oktobru. Sata je drugi zambijski lider koji je preminuo tokom mandata u roku od šest godina, što je podstaklo pozive da predsednički kandidati budu podvrgnuti medicinskim pregledima i proverama da bi se utvrdilo da li su sposobni za funkciju.


12:45 10 April 2020\nDobitna ideja: Pedalama stigli do četiri milijarde dolara\nZa prve dve godine poslovanja kompanije za fitnes „Peloton“ investitori nisu shvatali biznis kompanije. Osnivači kompanije su ubeđivali investitore da će mešavina sobnih bicikala i prikazivanje video- predavanja u toku vežbanja funkcionisati. Morali su da prikupe novac iz mreže od preko 200 takozvanih „anđela investitora“ da bi počeli da rastu.\nAmerika hoće da izađe iz nuklearnog sporazuma, ali da krivac bude Rusija\nAmerički predsednik Donald Tramp naložio je državnom sekretaru Majku Pompeu da pripremi predloge za uvođenje mera protiv Rusije zbog navodnog kršenja Sporazuma o likvidaciji raketa srednjeg i malog dometa. Pretpostavlja se da će se te mere odnositi na pojedince i pravna lica koji su uključena u razvoj ruskog naoružanja.\nVećina Nemaca, Italijana, Amerikanaca, Francuza i Britanaca smatra da „Gugl“ i „Fejsbuk“ koriste algoritme za manipulisanje informacijama u korist određenih političkih gledišta, pokazuje anketa koji je za Sputnjik sprovela francuska kompanija IFOP.\nRuski ambasador u SAD: Kongresmeni u strahu, ne smeju da se sastaju s Rusima\nZapadna vojska se „ustremila“ baš na Srpsku i Srbiju — cilj je jasan\nNATO poslednjih godinu dana upadljivo čini sve da poveća broj aktivnosti na prostoru država Zapadnog Balkana koje još nisu postale članice Alijanse. Suština je u potiskivanju i kontroli, po njihovom mišljenju, malignog uticaja Rusije.\nDa se Davos 2018. Trampu učini „veoma uspešnim“, kako je to ocenio i pre obraćanja, „potrudio“ se i kineski predsednik. Si Đinping, koji je prošle godine u Davosu poneo krunu lidera globalizma, po oceni dobrih poznavalaca, izbegao je ovogodišnji skup upravo da ne bi došlo do neprijatnog sučeljavanja. Ima Kina svoga keca u rukavu.\nSad je ogoljeno: Procurila istina koja otkriva suštinu američke politike u svetu\nCurenje u javnost memoranduma Stejt departmenta, prema kome su ljudska prava i demokratske vrednosti oružje koje Amerika na različite načine (zlo)upotrebljava prema saveznicima i prema protivnicima, do kraja je ogolilo američku spoljnu politiku kao politiku dvostrukih aršina.\nZašto ne smemo da poslušamo Zapad\nAtlantski savet, tink-tenk iz Vašingtona u kojem je okupljen tamošnji spoljnopolitički i bezbednosni establišment, više bivših državnih sekretara, savetnika za nacionalnu bezbednost američkih predsednika, direktora CIA, prošle nedelje dospeo je u žižu srpske javnosti pošto je Srbiji predložio istorijsko pomirenje s Amerikom.\nJedan američki lekar koji već tri nedelje u Monrou leči pacijente od korona virusa, veoma je uspešan u tome i nema umrlih jer koristi kombinaciju više lekova, tvrdi nemački dnevnik „Bild“.


Kurti za RSE: Šta Srbija ne dopušta Kosovu, neće ni Kosovo Srbiji (VIDEO) - Radio Kontakt Plus\n09:47, 11.10.2019Izvor: Radiio Slobodna Evropa\n„Umesto takse od sto odsto na robu iz Srbije, uvešćemo princip reciprociteta“, kaže u intervjuu za Radio Slobodna Evropa (RSE) predsednik Samoopredeljenja i kandidat te partije za kosovskog premijera Aljbin Kurti (Albin Kurti).\nRadio Slobodna Evropa/printscreen\nOn pojašnjava da to znači, da ono što Srbija ne dozvoljava kosovskim građanima i proizvođačima u Srbiji, toj državi neće biti dozvoljeno na Kosovu. Po pitanju taksi koje su takođe uvedene i BiH, kada i Srbiji, Kurti podvlači da Beograd i Sarajevo ne mogu isto da se tretiraju.\nKurtijeva partija osvojila je većinu glasova na parlamentarnim izborima na Kosovu, 6. oktobra. Trenutno pregovara sa drugolasiranim Demokratskim savezom Kosova (DSK), kojeg od izbornog rezlutata Samoopredeljenja deli manje od jednog procenta glasova.\nKurti: Ja sam bio kritičan prema prošloj Vladi zato što u istu rečenicu stavlja i Srbiju i Bosnu i Hercegovinu. Mislim da su Albanci i Bošnjaci mnogo patili od Beograda, pa nije fer da i Sarajevo i Beograd budu tretirani isto od strane naše republike. Ali koliko znam, od 52 preduzeća iz Bosne i Hercegovine koja izvoze robu u našu republiku, 47 njih je iz Republike Srpske. Mi ćemo razmotriti sa našim ekspertima u novoj vladi sve mogućnosti da ne tretiramo isto i Sarajevo i Beograd, i Bosnu i Hercegovinu i Srbiju, jer ne želimo da nam u dobrim odnosima između Albanaca i Bošnjaka, između Kosova i Bosne i Hercegovine, bude prepreka Republika Srpska.\nTagovi: SrbijaAljbin Kurti


Na graničnom prelazu Berkasovo na ulazak u Hrvatsku danas čeka više od 1.000 izbeglica iz bliskoistočnih zemalja, dok se u Preševo preko makedonske granice očekuje dolazak njih oko 4.000.\nTelevizija N1 javila je da je situacija na graničnom prelazu Bapska - Berkasovo ; sa srpske strane teška, da ljudi nemaju dovoljno pokrivača, tople odeće i obuće, a da i dalje neprestano stižu na taj prelaz u nadi da će što pre preći granicu.\nPredstavnici Vlade Srbije, ali i Crvenog krsta i međunarodnih organizacija, čine sve što mogu kako bi im se po hladnom vremenu i kiši olakšao boravak u Srbiji.\nMinistar rada, socijalne politike i zapošljavanja Aleksandar Vulin kaže da je danas situacija na graničnom prelazu Berkasovo "nešto bolja, ali ne mnogo".\n"Propuštanje migranata je još uvek sporije nego što bismo mi voleli da bude i nego što bi migranti voleli da bude... trenutno (oko 11:30 sati) ima oko 1.000 do 1.200 osoba", rekao je Vulin.\nOn je naveo i da to što Hrvatska sporo propušta migrante preko graničnog prelaza "prevenstveno pogadja mirante" i da to "nije to nešto što smeta državi Srbiji".\n"Oni se nalaze na graničnom prelazu i mi bismo im obezbedili parče hleba i lek bez obzira gde da se nalaze... to pogadja ove ljude, a mi, nažalost, na to ne možemo da utičemo", rekao je Vulin.\nPrema njegovim rečima, država Srbija će se truditi da im obezbedi što je moguće civilizovanije i bolje uslove.\n"Nadamo se da će im Hrvatska obezbediti da što brže nastave svoj put jer oni ne ostaju u Srbiji a ne ostaju ni u Hrvatskoj", rekao je Vulin posle odavanja počasti oslobodicima Beograda u Drugom svetskom ratu.\nPrema njegovim rečima, prihvatni centar "Principovac" kraj Šida je skoro sasvim pun "i tu su uglavno porodice i žene sa malom decom, odnosno oni kojima je dosta teško da nastave svoje kretanje".\nVulin je rekao i da je tokom noći organizovano čišćenje terena, "što je veoma teško raditi jer se ljudi neprestalno kreću i u dva tri dana je tu prošlo oko 10.000 osoba".\n"Trudimo se da sve to očistimo i da postavimo i šatore i da pokrijemo čitav onaj prostor da ljudi dok čekaju bar budu zaštićeni od kiše", rekao je on.\n4.000 izbeglica stiže u Preševo\nAleksandar Vulin kaže i da su obezbeđeni i hrana i lekovi, a da se aktivisti Crvenog krsta i Komesarijata za izbeglice i migracije nalaze u Berkasovu sve vreme.\nOn je rekao i da će se priliv migranata iz Makedonije nastaviti i da se "u ovom trenutku u Preševu nalazi 300 do 400 osoba, ali da se do kraja dana očekuje da će doći njih oko 4.000".\nDo Prihvatnog centra u Preševu izbeglice iz Makedonije stižu preko Miratovačkog polja, koje se nalazi neposredno uz makedonsku granicu, a gde je takodje formiran privremeni kamp sa šatorima za smeštaj i pružanje prve pomoći.\nVeliki broj muškaraca, žena i dece iz Sirije, Iraka, ali i Avganistana i drugih država, neprestano dolazi u Preševo, gradić oko sedam kilometara udaljen od granice


Srbobanci su nadigrani peti put u poslednjih šest utakmica, pa je možda i bolje što se prvenstvo sada završilo. Ove prolećne polusezone puleni trenera Zorana Mijića ostvarili su ukupno samo tri pobede u devet utakmica uz jedan remi. U jednom momentu belo-crveni su se čak nalazili na trećem mestu tabele i imali jednak broj bodova kao drugoplasirana ekipa, ali su nakon ovog katastrofalnog poraza ligu završili na tek sedmoj poziciji sa 26 bodova. Preskočilo ih je upravo Jedinstvo iz Bačkog Petrovog Sela.\nRang više plasirala se Iskra iz Kucure, a Mladost radost ostaje i sledeće sezone u takozvanoj ''beton ligi''da se bori za prelazak u peti nivo takmičenja. Nova sezona u Međuopštinskoj ligi Bačka Topola - Mali Iđoš – Vrbas - Bečej – Srbobran počinje početkom septembra.\nKonačna tabela Međuopštinske lige:


Četvrtak, 6.08.2020., 12:36 Četvrtak, 6.08.2020., 12:16\nPutnici koji se vraćaju u Njemačku iz rizičnih regiona moraće da se testiraju na virus korona od subote, 9. avgusta, saopštio je danas ministar zdravlja, Jens Špan.\nOn je upozorio da je ubrzavanje tempa novih infekcija razlog za brigu.\nPrvi put od maja u Njemačkoj je zabilježeno više od 1 000 novih slučajeva u jednom danu, a Špan je rekao da vlasti mogu da regulišu sadašnju stopu, ali da je trend zabrinjavajući.\nOn je rekao da ovakvoj situaciji doprinose putnici koji se vraćaju iz inostranstva i nepoštovanje pravila o fizičkom distanciranju, ali i da je povećani obim testiranja djelimično doveo do rasta broja registrovanih slučajeva.\n– Razumijem da je ljudima dosta svega, ali treba da se odupru varljivoj ideji da pandemija nikada nije ni bila naročito ozbiljna – rekao je njemački ministar zdravlja.\nnjemačkabosna i hercegovinakorona\nGC Utorak, 22.09.2020., 15:08 Utorak, 22.09.2020., 13:22\nNjemački virusolog: Novi karantin nije potreban, ne podliježite masovnoj histeriji\nGC Utorak, 22.09.2020., 14:24 Utorak, 22.09.2020., 14:53\nGC Utorak, 22.09.2020., 14:11 Utorak, 22.09.2020., 14:20


BEOGRAD: ULICE PRAZNIJE, PARKOVI ZATVORENI, POLICIJA I VOJSKA PATROLIRAJU | Hayat.ba\nU Beogradu su danas ulice dosta praznije, parkovi i otvoreni prostori za rekreaciju su zatvoreni, na ulicama se mogu vidjeti pripadnici policije i vojske, a od nedjelje važi policijski sat koji počinje u 17 sati i traje sve do pet sati ujutru, javlja Anadolu Agency (AA).\nOd jučer, u Beogradu, ali i na teritoriji čitave zemlje, policijski sat je proširen na period od 17 sati do pet sati ujutru, ugostiteljski objekti i tržni centri ne rade, ukinut je javni prijevoz, a autobuske linije idu samo za one sa radnom dozvolom.\nZabranjeno je okupljanje u zatvorenom prostoru za više od petoro, starijima od 65 godina u gradskim i onima sa više od 70 godina u seoskim sredinama je izlazak dozvoljen samo nedeljom u periodu od četiri do sedam sati ujutru, kako bi otišli u nabavku u neku od više od 2.000 prodavnica.\nTokom trajanja policijskog sata, vlasnicima ljubimaca je dozvoljena šetnja od 20 minuta u periodu od 20 do 21 sat, ali ne u grupama.\nU Srbiji je prema podacima od 15 sati registrovano 249 slučaja koronavirusa, a do sada su od posljedica virusa preminule dvije osobe – muškarac (59) koji je imao i druge zdravstvene tegobe, kao i žena od 92 godine.


Nesvakidašnje za domaće prilike\nAko transparentnost transfera nije jača strana domaćim klubovima, Jagodina je u tom pogledu postala izuzetak. Uprava tog kluba je naime obelodanila za koliki iznos je francuskom Tuluzu prodat njihov fudbaer Aleksandar Pešić. Da li će njihov primer slediti i ostali naši klubovi? Više >>>\nSutra bez domaćeg fudbala - Odloženo 29. kolo JSL\nUtakmice 29. kola Superlige Srbije, koje je trebalo da se igraju u četvrtak, odložene su za subotu zbog lošeg vremena, rekao je komesar za takmičenje Vladimir Bulatović. Više >>>\nSrpska kolonija u Tuluzu?\nFudbaler Jagodine Aleksandar Pešić nastaviće karijeru u francuskom Tuluzu sa kojim je potpisao petogodišnji ugovor, prenose “Večernje novosti“. Za ovaj francuski klub već nastupaju Pavle Ninkov, Uroš Spajić i Dušan Veškovac.. Više >>>\nDa li je ovo bio gol sezone u JSL? video\nJučerašnji derbi začelja između Radničkog iz Kragujevca i Javora, doneo nam je pravu goleadu i jedan zaista nesvakidašnji pogodak. Šest golova (3:3) i puno ritma na terenu, kao i gol domaćeg igrača Ivana Petrovića učinili su ovaj meč najinteresntnijim u 28. kolu... Više >>>\nZvezdu pobeda deli od titule - JSL golovi video\nNakon jučerašnje pobede u Užicu (2:0) fudbalerima Crvene zvezde je potrebna još jedna pobeda u preostala dva kola kako bi osvojili titulu prvaka Srbije. Partizan je bio ubedljiv protiv Voždovca, goleada je viđena u derbiju začelja između Radničkog i Javora, dok je Jagodina slavila u Novom Sadu... Više >>>\nŽakula još dve godine u Voši\nKako se prenosi na zvaničnom sajtu novosadskog kluba jedan od junaka nedavnog finala domaćeg Kupa Srđan Žakula, golman koji je u ključnim trenucima pomenutog meča sa Jagodinom odbranio penal, produžio je profesionalni ugovor sa Vojvodinom do leta 2016. godine. Više >>>\nFudbaleri Crvene zvezde "pod pratnjom" otputovali u Užice video\nAutobus sa ekspedicijom Crvene zvezde koja se zaputila ka Užicu, gde tim Slaviše Stojanovića igra jednu od najvažnijih utakmica sezone, pratila je već od stadiona u Ljutice Bogdana kolona motorizovanih navijača crveno-belih. Više >>>\nNakon osvojenog Kupa Rabrenović podneo ostavku\neneralni sekretar fudbalskog kluba Vojvodina Radisav Rabrenović podneo je danas, kako je rekao, iz ličnih razloga, ostavku na tu funkciju. Na ovaj potez nekadašnji sudija odlučio se samo dan nakon što je Vojvodina osvojila nacionalni Kup... Više >>>\nOni su pogodili tačan rezultat u finalu nacionalnog Kupa video\nNakon pregršt izgubljenih finala Vojvodina je juče konačno trijumfovala u Kupu pobedom nad Jagodinom od 2:0. No, da li se iza svega toga krije jedan "pakleni plan":) Više >>>\nZa Vujketa: Toliko željeni trofej stigao u Novi Sad video\nVojvodina je u svom sedmom finalu koje ovoga puta palo na 100-godišnjicu kluba, prvi put u svojoj vek dugoj istoriji došla do pehara namenjenog pobedniku nacionalnog Kupa i tako se golovima Alivodića i Babića (rezultatom 2:0) revanširala Jagodini za prošlogodišnji poraz. Više >>>


Baroviću zabranjen ulazak u Srbiju - Vijesti.me\nIz MUP-a Srbije ulazak u tu zemlju zabranili stranim državljanima u cilju zaštite javnog poretka ili bezbjednosti građana Edit\n1182 pregleda 0 komentar(a)\nVeselin Barović (Foto: Savo Prelević)\nVuk Lajović, Maja Boričić 29. jul 2018, 18:17 ažurirano 29. januar 2019, 10:08\nPodgoričkom biznismenu Veselinu Baroviću zabranjen je ulazak u Srbiju i njegovo ime je na proširenom spisku bezbjednosno interesatnih osoba srpskog Ministarstva unutrašnjih poslova, sačinjenog na osnovu obavještajnih podataka.\nTo je “Vijestima” nezvanično potvrđeno iz više izvora.\nBarović se time pridružio desetini bezbjednosno interesantnih osoba, koje su srpski obavještajci označili nepoželjnim na svojoj teritoriji a na osnovu poslovnih i prijateljskih veza sa pripadnicima crnogorskih kriminalnih klanova.\nViše od 500 osoba iz Crne Gore, među kojima i oni bez kriminalnog dosijea, ne mogu preći srpsku granicu, jer su označeni osobama koje prijete bezbjednosti srpskih građana.\nPrema nezvaničnim informacijama, na crnoj listi srpske policije su navodne vođe i članovi zaraćenih kotorskih narko klanova, pripadnici organizovanih kriminalnih grupa iz Bara, Budve, Podgorice, Pljevalja...\nU dijelu srpskih medija objavljeno je da u toj zemlji nisu dobrodošli Radoje Zvicer i Slobodan Kašćelan — vođe kavačke grupe, kao i Igor Vukotić i Igor Dedović, šefovi suprotstavljenog škaljarskog klana.\nPrema istim navodima, srpsku granicu preći ne mogu ni mnogi pripadnici klana Pljevljaka Darka Šarića iz Crne Gore.\nBarović je u prijateljskim odnosima sa mnogim pripadnicima tih grupa.\nIz MUP-a Srbije, tamošnjim medijima pojasnili su da u skladu sa Zakonom o strancima, ulazak u tu zemlju mogu zabraniti stranim državljanima u cilju zaštite javnog poretka ili bezbjednosti Srbije i njenih građana.\nNakon posljednjih obračuna kriminalnih klanova u toj zemlji, Ministarstvo unutrašnjih poslova Srbije zabranilo je ulazak crnogorskim državljanima koji se dovode u vezu sa kriminalnim klanovima, prije svega škaljarskim i kavačkim.\nSrpski ministar unutrašnjih poslova Nebojša Stefanović nedavno nije želio da otkrije o kojim se crnogorskim državljanima radi.\n“Radi se o nekoliko desetina ljudi, ali ne bih o imenima, neki od tih ljudi nisu osuđeni, ali svakako svi naši obavještajni podaci govore da su imali kontakte s licima na našoj teritoriji, te da bi mogli biti učesnici u kriminalu i mi zato ne želimo da rizikujemo bezbjednost naših građana”, rekao je Stefanović.\n“Vijesti“ su nedavno objavile da su na spisku nepoželjnih na desetine Budvana, među kojima mnogi nemaju kriminalni dosije, niti su izvršili bilo koje krivično djelo na teritoriji Srbije.\nProširivanju spiska najviše je doprinio rat kokainskih klanova u obje zemlje.\nSukob je eskalirao krajem 2014. godine, kada je u Valensiji nestao tovar od više stotina kilograma kokaina.\nTada je počela serija likvidacija u Crnoj Gori, Srbiji, Bosni i Hercegovini.\nI Crna Gora vraća istom mjerom\nIz crnogorske policije nijesu “Vijestima” konkretno odgovorili na pitanja da li bezbjednosne službe imaju spisak nepoželjnih osoba iz okruženja, koliko je njih od početka turističke sezone vraćeno sa državne granice i na osnovu kojih kriterijuma se pravi ta lista.\n“Uprava policije je, shodno informacija koje je razmijenila sa partnerskim službama a takođe na osnovu Zakona o strancima, zabranila ulazak na teritoriju Crne Gore za određeni broj stranih državljana. Ti strani državljani nisu ispunjavali uslove za ulazak i borakavak na teritoriji Crne Gore“, navodi se u odgovoru tima za odnose sa javnošću MUP-a Crne Gore.\nMadam Željka, Soraja i veze sa kriminalcima\nJavnost se posebno zainteresovala oko spiska nepoželjnih osoba, kada je početkom juna starleta Soraja Vučelić vraćena sa srpske granice, uz obrazloženje da je njeno ime u registru imena bezbjednosno interesantnih osoba kojima je zabranjen ulazak u Srbiju.\nNju su srpski obavještajci označili nepoželjnom, zbog prisnih veza sa pojedinim kriminalcima.\nNavodno, na listi nepoželjnih za ulazak u Srbiju je i nekadašnja Sorajina drugarica, Kotoranka Željka Rolović, poznatija kao Madam Željka, koju je policija hapsila zbog sumnje da je organizovala elitnu prostituciju.


Hronika - datum: 2019-11-06 OBAVLJENA EKSTRADICIJA OSUMNJIČENOG ZA UBISTVA MIODRAGA KRUŠČIĆA I RADOMIRA ĐURIČKOVIĆA\nMario Milošević Izručen Mario Milošević Milošević se potražuje zbog istrage koja se protiv njega vodi zbog više krivičnih djela i krivičnog djela teško ubistvo i radi izdržavanja kazne zatvora u trajanju od pet mjeseci zbog oružja\nPodgoričanin Mario Milošević, koji je prije godinu i po uhapšen u Prištini, izručen je juče Crnoj Gori. On se potražuje zbog sumnje da je učestvovao u više krivičnih djela ubistvo, kao i u drugim krivičnim djelima.\n– Danas je realizovana ekstradicija Marija Miloševića (38) sa Kosova u Crnu Goru. Milošević je lišen slobode u Kosovu 18. jula 2018. godine po međunarodnoj potjernici NCB Interpol Podgorica. Naša država Miloševića potražuje radi obezbjeđenja njegovog prisustva u krivičnom postupku koji se protiv njega vodi zbog više krivičnih djela i krivičnog djela teško ubistvo. Osim toga, on se potražuje radi izdržavanja kazne zatvora u trajanju od pet mjeseci na koju je osuđen presudom Osnovnog suda u Podgorici zbog krivičnog djela nedozvoljeno držanje oružja i eksplozivnih materija – saopšteno je juče iz Uprave policije.\nMilošević je na spisku optuženih za ubistvo Cetinjanina Radomira Đuričkovića. Taj zločin, prema sumnjama Višeg državnog tužilaštva u Podgorici, počinio je sa prijateljima Vukanom Vujačićem i Igorom Mašanovićem, koji su takođe uhapšeni u Prištini, gdje se i dalje nalaze. Milošević se tereti da je u ovom slučaju saučesnik, a ne direktni počinilac ubistva. Tužilaštvo je ranije predalo sudu optužnicu za ubistvo Đuričkovića, ali ju je sud vratio na dopunu. Sudije su zahtijevale da se istraga dopuni, odnosno da se osumnjičeni saslušaju, kao i da se obavi antropološko vještačenje jednog od okrivljenih. Ipak, sa Kosova nijesu odgovarali na taj zahtjev.\nDok je Milošević bio u Prištini, podgorički policajci došli su do saznanja da je on bio pripadnik kriminalne grupe koja stoji iza ubistva Miodraga Migija Kruščića i ranjavanja novinarke Olivere Lakić. U tim istragama Milošević se sumnjiči da je direktni ubica Kruščića.\nMilošević je u pismima koje je u više navrata dostavljao medijima demantovao ove navode, kao i tvrdnje da je učestvovao u ubistvu Đuričkovića.\nOsnovno tužilaštvo u Prištini teretilo je Miloševića i njegove prijatelje za sedam krivičnih djela počinjenih u Prištini. Optužnica je podignuta i protiv Đorđa Pavićevića, koji je uhapšne sa Miloševićem, nekoliko dana nakon bjekstva iz bolnice u Dobroti, gdje se nalazio po presudi Višeg suda u Podgorici. Optuženi su i državljanin Srbije Strahinja Danković i Laureta Ziba sa Kosova. Prema navodima kosovskih medija, na teret im je stavljeno sedam krivičnih djela.\nŠest krivičnih djela koja su im stavljena na teret, a tiču se narkotika, oružja i falsifikovanih dokumenata, otkriveno je prilikom hapšenja. Sedmo djelo, odnosno nanošenje teških tjelesnih povreda, odnosi se na Miloševića. Ovim optužnim aktom obuhvaćen je događaj iz zatvora u Prištini, kada je Milošević pretukao zatvorenika iz Srbije Miću Uroševića, zvanog Četnik.\nPrilikom hapšenja u Prištini, Milošević je tamošnjim inspektorima pokazao dokumenta na ime Miroslava Kostića, državljanina KiM. U tom dokumentu navedeno je da je Kostić, kako se predstavljao Milošević, rođen u Sjevernoj Mitrovici i stalno nastanjen u Prištini. Prilikom hapšenja i ispitivanja nije želio da iznosi odbranu, osim što je tvrdio da nije Mario Milošević.\nOsim krivičnih djela za koja je optužen, Milošević je veliku pažnju javnosti privukao i zbog pokušaja bjekstva iz prištinskog zatvora. Nakon svega mjesec dana od hapšenja, on je skovao plan kako da pobjegne. Zbog toga je kosovska policija početkom novembra uhapsila službenika zatvora u Prištini Stefana Veličkovića i zvaničnika Ministarstva za dijasporu Petrita Mustafu, koji su osuđeni jer su pomagali Miloševiću u planiranju bjekstva. Veličković je u periodu od jula do avgusta od zvaničnika Ministarstva za dijasporu Petrita Mustafe uzeo 3.000 eura mita i dva mobilna telefona. Sve to je uradio kako bi telefone dodao Miloševiću da bi on mogao da ostvari komunikaciju sa Mustafom da bi dogovorili bjekstvo. Veličković i Mustafa su priznali krivicu.


Vučić: U Berlin sada idem rasterećeniji - Sputnjik Srbija\n21:04 19 Septembar 2020\n13:39 27.04.2019 Preuzmite kraći link\nNa pitanje novinara da li u Berlin, posle konsultacija i sa kineskim i sa ruskim predsednikom, ide sigurnije što se tiče pozicije Srbije, Vučić kaže:\n„Ja sam bio siguran u poziciju Srbije, nije to pitanje pozicije Srbije. Ali, dobro je, rasterećeniji ste, i dobro je kad imate ljude koji su saglasni sa vama“.\nOn je podsetio da u Berlinu neće biti niko ko nije priznao nezavisnost Kosova, uključujući i region, izuzev BiH, mada samo formalno, jer bi i Denis Zvizdić, prema rečima svog partijskog šefa, „vrlo rado“ priznao Kosovo, ali to ne može zbog Republike Srpske.\n„Jedina je naša delegacija koja će se tamo suprotstavljati toj ideji i da se na drugačiji način bori za budućnost i posmatrajući iz drugog ugla“, kaže Vučić.\nIstiče da pozicija Srbije nije ni laka, ni jednostavna, ali i da to nije prvi put.\n„Računam, Merkelova i Makron su veliki, ozbiljni ljudi, oboje izuzetno poštujem, verujem da će pronaći balansirani pristup da se problemi između Beograda i Prištine, za koje, opet, mislim da ih ni na koji način nismo dodatno izazivali, reše u budućnosti“, rekao je on.\nKako kaže, to — pritisak samo na Srbiju da opet njima, kosovskim Albancima, nešto čini — taj film niko neće moći da gleda.


Sančezov transfer će imati posledice, sad je Pogba na redu! - Sportske.net\nSančezov transfer će imati posledice, sad je Pogba na redu!\nKoliko je bilo potrebno da prođe? Ali, sa ovakvim stvarima morate da računate kad je Mino u blizini!\nOva slika govori sve, nasmejani Miki i Rajola u centru engleske prestonice!Gotovo je, razmena dogovorena, večeras pregledi i ozvaničenje!Luka dao utešni gol protiv raspucanog Arsenala, "đavolima" ceo plen u komšilikuMančester dogovara još jedno pojačanje!Surova realnost - Jeste čuli Van Persijev savet za Sančeza?\nJasno je da će Aleksisov transfer pomeriti granice. Sada engleski mediji pišu da se odmah pojavio Rajola sa novim zahtevom.\nNaime, posle vesti da će Aleksis zarađivati pola miliona evra nedeljno, agent traži da se Pogbi poveća plata koja je duplo manja. Podsetimo, kada je stigao u Junajted iz Juventusa, Francuz je bio najplaćeniji igrač PL i naravno najskuplji igrač u istoriji, ali su se stvari promenile.\nPosle toga je došao Ibra kao slobodan igrač, imao veću platu od Pogbe, sada sa Sančezovim transferom, apetiti su porasli.\nPogba se jasno neće oglašavati, ali Rajola će sigurno pritiskati Mančester Junajted, iako njegov pulen ima još tri godine ugovora.\nDa li nas čeka nova transfer saga?\nTeško, čini se da ovde ni Napolitanac neće uspeti da izdejstvuje tako veliku povišicu, ali da će Junajted morati da poveća primanja Francuzu za koga je Murinjo rekao da postaje lider ekipe, u to nema sumnje.\nJunajted oslabljen, pojačanje ima koronu


Antifašizam nema alternativu - U Trebinju obilježen dan kad je pobijeđeno najveće zlo 20. vijeka | Trebinje Live\nAntifašizam nema alternativu - U Trebinju obilježen dan kad je pobijeđeno najveće zlo 20. vijeka\nPovodom 9. maja, Dana pobjede nad fašizom, danas su na Spomenik poginulim borcima NOR-a i žrtvama fašističkog terora u Gradskom parku cvijeće položili predstavnici Grada Trebinja, trebinjskog SUBNOR-a i Socijalističke partije.\nPredsjednik Skupštine grada Dragoslav Banjak je rekao da Trebinje svake godine obilježava 9. maj, Dan pobjede nad fašizmom, u znak sjećanja na kapitulaciju Njemačke u Drugom svjetskom ratu, poraz jedne ultranacionalističke i autoritarne ideologije koja je dovela do smrti više od 60 miliona ljudi i ranjanjavanja preko 35 miliona ljudi.\n- Antifašizam je jedno shvatanje koje nema alternativu i neophodno je, makar na ovaj datum, posjetiti javnost koliko je važno da borba protiv fašizma bude dio svakog sistema - naveo je on.\nOve godine, zbog panedemije virusa korona, obilježavanju Dana pobjede nad fašizmom prisustvovao je veoma mali broj građana Trebinja.\nTagovi: Drustvo Vazniji istorijski datumi Dan pobjede\nPogledajte video sa današnjeg plivanja za Časni krst u Trebišnjici\nJedan zaraženi učenik dovoljan da čitavo odjeljenje pređe na onlajn nastavu (VIDEO)\nNastavlja se popločavanje Starog grada - Ove tri ulice će biti uređene (Foto)\nU Srpskoj još 897 zaraženih koronom, u Trebinju 65, Bileći 24, Ljubinju 13\nPogledajte koliko traje izolacija za vakcinisane i nevakcinisane osobe


PROTEST NJEMAČKIH FARMERA: Hiljade traktora u pohodu na Berlin! - GlobalCir\nPROTEST NJEMAČKIH FARMERA: Hiljade traktora u pohodu na Berlin!\nPolicija kaže da se u Berlinu danas očekuje oko 5.000 traktora i 10.000 poljoprivrednika koji protestuju protiv planiranih propisa o zaštiti životne sredine koje smatraju preterano restriktivnim, prenose agencije.\nDemonstranti planiraju da blokiraju šire područje prijestolnice sporim kretanjem konvoja traktora koji treba da se okupe kod čuvene Brandenburške kapije.\nVlada kancelarke Angele Merkel je u septembru utvrdila prijedloge više propisa, među kojima i stroža ograničenja upotrebe pesticida i herbicida radi zaštite insekata, kao i upotrebe đubriva s ciljem zaštite podzemnih voda.\nPoljoprivrednici kažu da bi vlada trebala da sarađuje sa njima i sa ekološkim grupama kako bi pronašli načine za zaštitu životne sredine uz očuvanje konkurentnosti poljoprivrednih gazdinstava.\nJAKI POTRESI U BiH, PROGNOZE NISU DOBRE: Dva zemljotresa pogodila Nevesinje, u Mostaru pucali zidovi, u pojedinim školama obustavljena nastava…\nIZRAEL PROTJERAO PREDSTAVNIKA HUMAN RIGHTS WATCHA ‘Svi koji rade protiv Izraela moraju znati da im nećemo dopustiti da ovdje žive i rade’


Darovi izvođača radova\nDatum kreiranja: utorak, 23 jul 2019\nPodaci iz priče „Krika“, prema kojoj je jedan od najvećih izvođača radova u „Beogradu na vodi“ davao poklone bratu bivšeg gradonačelnika Beograda, stvaraju sumnju na korupciju.\nŠiroko je poznato da su javne nabavke često predmet korupcije i uzvratnih davanja donosiocima odluka, čak i kada postoji nadmetanje u otvorenom postupku. Imajući to u vidu, logično je pretpostaviti da je situacija značajno gora u onim situacijama kada se javna sredstva troše bez javnih nabavki. Upravo to je slučaj u „Beogradu na vodi“. Oko 90 hektara savskog priobalja u prestonici dato je preduzeću pod tim nazivom. Iako je Republika Srbija u ovaj projekat uložila građevinsko zemljište vredno nekoliko stotina miliona evra, kao i mnogo toga drugog (zgrade, uređenje infrastrukture, eksproprijacija...), a privatni partner čija je firma registrovana u UAE 150 miliona i još toliko kredita, učešće u vlasništvu nije srazmerno uloženom. Srbija je postala samo manjinski vlasnik (32%) preduzeća koje gradi, prodaje i izdaje stambeni i poslovni prostor u „Beogradu na vodi“.\nJedna od loših posledica takvog dogovora jeste to da se na nabavke radova za potrebe izgradnje „Beograda na vodi“, uključujući ne samo izgradnju zgrada već i objekata javne namene (most, ulice) ne pimenjuje Zakon o javnim nabavkama, već ovo preduzeće, po svom nahođenju može da odredi ko će biti izvođač radova, kao da je reč o pravom privatnom investitoru. U stvarnosti, reč je o firmi koja upravlja javnim resursima značajno veće vrednosti od ulaganja privatnog partnera, i javni interes bi trebalo da bude zaštićen prilikom njenog poslovanja. Na primer, ukoliko izgradnja objekata bude plaćena skuplje nego što vredi ili skuplje nego što mora za dobijenu vrednost, ukupna dobit preduzeća će biti manja, a samim tim i prihodi za državu.\nU tekstu KRIK-a se ne govori o tome kako preduzeće „Beograd na vodi“ bira izvođače radova i koliko se plaća, i stoga još uvek nije poznato da li se deo potencijalnih prihoda države od ovog građevinskog poduhvata izvlači kroz naduvane troškove. Međutim, govori se o tome da građevinska firma koja obavlja značajan deo posla („Milenijum tim“) ili njena povezana lica daju poklone bratu bivšeg gradonačelnika. Bez obzira na to što ova privatna firma može da rasipa svoje resurse po želji vlasnika, nije logično pomisliti da bi bilo koji vlasnik preduzeća bez razloga umanjivao sopstvene prihode. Naprotiv, logično bi bilo pomisliti da je bio primoran da da takav poklon, kako bi uzvratio za dobijene poslove ili da je takav poklon ponudio sam. Situacija u kojoj je poklonoprimac povezan sa jednim od glavnih promotera ovakvog načina realizacije projekta „Beograd na vodi“ unutar organa vlasti Srbije te sumnje dodatno pojačava. Logika i sumnje objavljene u medijima, čak i kada su potkrpeljene dokazima do sada su retko bile dovoljan razlog tužilaštvu da ispita slučaj.\nOva priča je još jedan podsetnik na to da građani moraju pravo na pristup informacijama o radu preduzeća u vlasništvu države, i to ne samo onda kada je to vlasništvo natpolovično, već i onda kada je država tim preduzećima ustupila značajne resurse. Na primer, kada bi podaci o ugovorima koje zaključuje „Beograd na vodi“ bili poznati javnosti, onda bi bilo daleko lakše ustanoviti da li ono ima neke suvišne troškove koji umanjuju dobit države i grada.


Međunarodni sajam EXPO-ZIM od 6. do 9. decembra\nAtelje Prodavnica široke potrošnje Mesara Gvožđara Građevinski materijal Rasadnik bilja Kiosk Lekovito bilje Tradicionalni proizvodi Tradicionalni prehrambeni proizvodi Knjižara Cvećara\n» Međunarodni sajam EXPO-ZIM od 6. do 9. decembra\nMeđunarodni sajam zimske sportske opreme, turizma i rekreacije - EXPO-ZIM, tradicionalno označava početak zimske sportske i turističke sezone u Srbiji. Na ovogodišnjem, 27. EXPO-ZIM-u koji se održava od 6. do 9. decembra, učestvuje više od 90 izlagača - najveći domaći uvoznici i proizvođači zimske sportske opreme, zastupnici najpoznatijih svetskih brendova, zimski turistički centri, skijališta, najpoznatije domaće i brojne inostrane turističke agencije, hoteli, odmarališta. Beogradski sajam ovu manifestaciju organizuje u saradnji sa Asocijacijom "Sport za sve".\nSajam će otvoriti predsednik Skijaškog saveza Srbije Emir Kusturica i Predrag Peruničić, državni sekretar u Ministarstvu za omladinu i sport.\nNaglašavajući da iz godine u godinu raste broj ljubitelja zimskih sportova, pa samim tim i interesovanje za EXPO-ZIM, Dragan Zečević, projekt menadžer manifestacije, rekao je na konferenciji za novinare da će tokom narednog vikenda više od 70 kompanija koje proizvode i prodaju skijašku i ostalu opremu za odmor na planinama predstaviti više od 300 brendova.\nOve godine na sajmu EXPO-ZIM će se prvi put zvanično predstaviti deset najvećih slovenačkih ski centara, turistička organizacija Maribora, turistička organizacija Istočno Sarajevo sa prezentacijom najboljih hotela u turističkoj ponudi Jahorine i ekskluzivnim eksponatom novog šestoseda firme Leitner Ag / Spa, koji na Beogradski sajam dolazi iz Italije. Nacionalna turistička organizacija Crne Gore prvi put će ove godine predstaviti ponudu najatraktivnijih crnogorskih skijališta i hotela u zimskim turističkim centrima.\nPetar Stakić, programski direktor Asocijacije "Sport za sve", rekao je da će, sudeći po najavama, ovogodišnji Sajam biti interesantan za Beograđane, ali i goste iz regiona. To ne treba da iznenađuje jer su mnoge manifestacije ovog tipa u okruženju prestale da postoje.\nPored kupovine nove, posetioci će moći i da razmene ili servisiraju polovnu sportsku opremu, a na jednom mestu moći će da pogledaju i ponudu najpoznatijih turističkih agencija za predstojeću zimu, novogodišnje i božićne praznike.\nPopuste, predstavljanje kompletne ponude, prošireni sistem za veštački sneg na mnogim planinama i brojne nove staze najavila je Ana Jovanović, PR Skijališta Srbije.\nSamo na Sajmu, na početku sportsko-turističke sezone, ljubitelji zimskih sportova moći će da kupe ski pas za naše ski centre sa popustom od 10 odsto, najatraktivnije turističke aranžmane sa popustom od 15 odsto, najnovije modele skija, vezova, sanki, cipela i druge zimske sportske opreme sa popustom 10 - 40 procenata.\nU segmentu zimske sportske opreme posetiocima Sajma biće predstavljeno sve najnovije iz ove oblasti: skijaška, planinarska, fitnes i kamp oprema najpoznatijih svetskih proizvođača, najnoviji modeli skija, snow bordova, cipela, vezova, sanki, kombinezona, rukavica, kapa, naočara. Automobilska industrija će predstaviti najnovije modele četvorotočkaša, guseničara, skutera, motornih sanki i najnoviji program prateće zimske automobilske opreme, zimske gume, lance za sneg, nosače skija. Među brojnim izlagačima opreme na ovogodišnjem sajmu biće izložene i najmodernije mašine za ski reparaciju u ovom delu Evrope.\nNa EXPO-ZIM-u će, po tradiciji, najveće domaće turističke agencije predstaviti ponudu najatraktivnijih aranžmana za predstojeću zimsku sezonu, koja uključuje i odgovarajuće popuste i pogodnosti za posetioce. Najpoznatije agencije promovisaće ponudu skijaških centara u Austriji, Italiji, Francuskoj, Bugarskoj i Slovačkoj, Turistička organizacija Maribora predstaviće najatraktivnije segmente zimske turističke ponude ovogodišnje evropske prestonice kulture, a posebno će biti predstavljeni hotel Falkensteiner sa Stare Planine, vile Sirius kluba i planinarski dom Rtanj na Kopaoniku.\nU okviru pratećeg programa Asocijacija "Sport za sve" organizovaće niz predavanja, prezentacija, razgovora i animacija. U petak, 7. decembra svečano će biti obeleženo 20 godina postojanja ove asocijacije, u okviru EXPO-ZIM-a biće promovisan i Međunarodni zimski festival dečje rekreacije Zlatibor 2013.\nRadno vreme sajma je od 10 do 20 časova. Ulaznice koštaju 300 dinara, a cena parkinga je 100 dinara na sat. Svečano otvaranje ovogodišnjeg sajma EKSPO-ZIM je u četvrtak, 6. decembra u 11 časova u hali 4 Beogradskog sajma.\nIzvor vesti: www.sajam.co.rs\nEXPO-ZIM 2008.- promocija Tornika\nU Beogradu otvoren sajam zimske opreme, turizma i rekreacije "Expo-Zim"\nExpozim- Sajam zimskih sportova, turizma i rekreacije\nOrganizovan prevoz do ski centra Tornik\nSki centar Tornik počinje sa radom 30. decembra


Podno grijanje – Prijatno, komforno i energetski štedljivo rješenje\n– Objavljeno on October 2, 2019OBJAVLJENO U: Dešavanja, Home, Home Saradnici, najava, Novosti, Stručni tekstovi i intervjui, Zanimljivosti\nPostoji mnogo dobrih razloga zašto su sistemi površinskog grijanja, a prije svega podnog grijanja, postali nezaobilazni dio savremene gradnje.\nNasuprot uobičajenim grejnim tijelima, površinsko grijanje obezbjeđuje ravnomjernu raspodjelu toplote u prostoru, a to podstiče dobar osećaj ugodnosti, uz istovremenu uštedu energije.Velika primjena površinskih sistema je zabilježena tek u skorije vrijeme. Naime, pored nedostatka literature, grešaka u projektovanju, kao i nešto viših investicionih troškova u odnosu na klasične sisteme grijanja, često smo se u praksi susretali sa nekoliko zabluda, u vezi sa opravdanošću primjene ovog načina grijanja:\nPodno grijanje nije zdravo jer izaziva podizanje prašine sa poda —› Velika zabluda jer je sa jedne strane, brzina strujanja vazduha u prostoriji minimalna, a sa druge strane, mnogo lakše se održava higijena u prostorijama jer nema nepristupačnih mjesta;\nPodno grijanje nije zdravo jer izaziva proširenje krvnih sudova na nogama —› Velika zabluda koja je stvorena u praksi zbog lošeg projektovanja temperature poda.\nPrema standardu temperatura poda u zoni boravka ne smije da pređe 29°C, čime se postiže minimalna razmjena toplote sa ljudskim tijelom. Sistemi površinskog grijanja griju na osnovu niske i ujednačene temperature grejnih površina uz blago i ugodno energetsko zračenje. Za razliku od statičkih sistema grijanja, na ovaj način se uspostavlja ravnoteža zračenja energije između čovjeka i površina koje ograničavaju prostoriju i postiže se optimalan osećaj ugodnosti. Sistemi su nešto inertniji, ali znatno ekonomičniji.\nZbog visokog udjela energije zračenja kod sistema površinskog grijanja, osećaj ugodnosti se uspostavlja u slučaju površinskog grijanja već pri znatno nižim temperaturama vazduha u prostoriji. Isti osećaj ugodnosti, kao na primjer kod radijatorskog grijanja, postiže se već sa temperaturama vazduha od 18°C do 19°C u prostoriji, tako da se utrošak energije na godišnjem nivou smanjuje od 6 % do 12 %. Kod podnog grijanja se posebno ističe temperaturni proﬁl zraka u prostoriji, koji je veoma sličan idealnom, za razliku od temperaturnog profila kod sistema radijatorskog grijanja (slike 1.1 -1.3).\nSlika 1.1 Idealna temperaturna kriva\nSlika 1.2 Temperaturna kriva kod podnog grijanja\nSlika 1.3 Temperaturna kriva kod radijatorskog grijanja\nUzevši u obzir i to da se velika snaga grijanja postiže i sa niskim temperaturama u polaznom vodu, zaključak je da su sistemi površinskog grijanja idealni u kombinaciji sa toplotnim pumpama, gasnim kondenzacionim kotlovima ili termičkim solarnim sistemima.\nPored ekonomskih prednosti, površinski sistemi grijanja predstavljaju higijenski i estetski bolje rešenje.\nSa higijenskog aspekta su bolje rješenje zbog minimalnog kretanja prašine u prostoriji, a održavanje higijene panela lakše. Kako se čak i do 70% energije razmjeni zračenjem, brzina kretanja vazduha u prostoriji je mala, što ima za posljedicu da je podizanje prašine minimalno. Samim tim, ovi sistemi se posebno preporučuju kod objekata sa visokim higijenskim zahtjevima ili u kojima borave osobe sa osjetljivim disajnim putevima.\nEstetski gledano, sistemi površinskog grijanja dozvoljavaju korisniku slobodno uređenje prostorije, a arhitektama pružaju slobodu pri projektovanju. U obdaništima, školama, bolnicama, domovima za brigu o starijim osobama, površinski sistemi imaju značajnu prednost u odnosu na ostale statične sisteme grijanja, jer smanjuju opasnost od povreda.\nSve češće se u praksi pokazuje da akcenat kod novogradnje sa grijanja prelazi na hlađenje, što je sa jedne strane posljedica klimatskih promjena, a sa druge strane višeg nivoa kvaliteta gradnje, gde se primjenom odgovarajućih termoizolacionih materijala specifično toplotno opterećenje u grijanju svodi na vrijednosti ispod 50 W/m².\nMogućnost primjene površinskih sistema grijanja i u režimu hlađenja nudi jedno cjelovito sistemsko rješenje – jedan sistem sa dvije funkcije. Površinska hlađenja, kao i u režimu grijanja, nude vrhunski komfor, a upravo zahvaljujući prenosu toplote putem zračenja. Efekat “propuha”, odnosno jakog strujanja hladnog vazduha kod ovih sistema ne postoji.\nDobro osmišljenom regulacijom sistema može da se izvuče maksimalni efekat hlađenja preko poda, zida ili stropa.\nVrijeme rada uređaja za kontrolu vlage u prostoru (odvlaživači, fan-coil jedinice ili obični klima split sistemi) se kod dobro isprojektovanih sistema svodi na minimum.\nT. +387 33 475 500\nF. +387 33 475 518\nVladar Gradilišta: HYUNDAI Construction equipment\nBrutalizam u enterijeru: Betonski pultevi\nRekuperacija za uvijek svjež zrak u prostorijama\nHyundai: Vladar skladišta\nVrhunski PVC profili za prozore i vrata


Optužnica protiv Belivuka biće čvrsta, moguća kazna 30-40 godina – SveVesti.net\nRebić je za TV Pink rekao da za sada postoje čvrsti materijalni dokazi o trgovini narkoticima i nelegalnom držanju oružja i eksplozivnih naprava i da se za ta krivična dela može izreći kazna zatvora do 12 godina.\n”Očekujemo da ćemo u narednom periodu sa Tužilaštvom i BIA dokazati druga, mnogo teža krivična dela za koja postoje određena saznanja. Optužnica će biti čvrsta i daće mogućnost sudijama da izreknu najviše kazne”, rekao je Rebić za TV Pink.\nNaglasio je da je fokusu rada policije bunker na stadionu FK Partizan, u kojem je kriminalna grupa Belivuka, držala drogu.\nKako je rekao, ta kriminalna grupa se u javnosti pojavljivala pod paravanom navijačke grupe i tako iskoristila mogućnost da dođe do prostora na stadionu Partizana gde je čuvana droga.\n”Imali su i firmu za obezbeđenje koja je, takođe, bila predmet naših kontrola”, rekao je Rebić.\nDodao je da se vodi istraga i tome ko je ostavio određenu količinu drogu na stadionu FK Crvena zvezda.\nNaglasio je da je važno nastaviti sa istragom krivičnih dela Belivuka i njegove ekipe i izrazio uverenje da će provesti iza rešetaka 30-40 godina.\n”Važno je da se iseku krakovi, da ne dozvolimo da ta organizacija funkcioniše dok su oni u zatvoru, da se preseku finansijski tokovi”, rekao je direktor policije.\nOn je istakao da je priprema hapšenja Belivuka i njegove kriminalne grupe trajala mesecima, da su na sistematičan način prikupljani i analizirani podaci, a da je fokus rada u prethodnih nekoliko meseci bi nestanak određenog broja ljudi u prošloj godini;\n”Imamo pretpostavke da su lišeni života. Takođe, sagledavane su i međusobne likvidacije dva najveća klana, kako u Srbiji, tako i zemljama Evrope, analizirani modusi njihovog rada, sukobi većih i manjih klanova…”, rekao je Rebić.\nNaglasio je da je država jasno pokazala koja je naša snaga i moć da se spreči postojanje organizovanog kriminala i najavio da će biti još hapšenja.\n”Ovo je samo početak, može da se očekuje da će se nastaviti aktivnosti na prikupljanju dokaza protiv Belivuka. Siguran sam i da će se otvoriti novi frontovi i da ćemo rešiti i druge organizovane kriminalne grupe. Aždaji je glava otkinuta i sada su ostali samo pipci”, rekao je direktor policije.\nPrevious Državljanin Srbije izručen SAD optužen za milionsku prevaru\nNext Tužilaštvo traži pritvor za Belivuka i sve pripadnike grupe


Tesla Motors najinovativnija kompanija | Ekonomist\nNajinovativnija kompanija u svijetu ove godine je, po ocjeni časopisa Forbes, američki proizvođač luksuznih električnih automobila Tesla Motors.\nForbes rangira kompanije po njihovoj inovacijskoj premiji – razlici između njihove tržišne kapitalizacije i čistog sadašnjeg toka gotovine iz postojećeg poslovanja.\nDa bi bile uvrštene na listu, kompanije moraju barem sedam godina javno objavljivati finansijske izvještaje i imati tržišnu kapitalizaciju od barem 10 milijardi dolara.\nNa prvom mjestu ovogodišnje liste je kompanija Tesla Motors, koja bi mogla a ostvari 5,5 milijardi dolara bruto prihoda, što bi bilo 54 odsto više nego lani.\nOd 2010. godine, kada su dionice te kompanije uvrštene na Wall Street, njihova cijena porasla je 15 puta, pa je tržišna kapitalizacija te kompanije dostigla 33 milijarde dolara.\nNa drugom mjestu najinovativnijih kompanija nalazi se Salesforce, američka kompanija koja se bavi cloud-computingom. Slijede dvije farmaceutske kompanije – Alexion i Regeneron Pharmaceutical, a među prvih 10 najinovativnijih su još dvije farmaceutske kompanije – INCYTE Corp i Biomarin Pharmaceutical.\nNa petom je mjestu ARM Holdings, britanska tehnološka kompanija, a potom Unilever Indonesia. Od poznatih svjetskih kompanija, na 8. mjestu najinovativnijih smjestio se internet div Amazon, dok je na 9. američki proizvođač sportske opreme Under Armour.\nOznake Alexion amazon Biomarin Pharmaceutical Breaking cloud computing Forbes INCYTE Corp Regeneron Pharmaceutical Salesforce tesla motors Under Armour Unilever Indonesia Wall Street\nGrčka isplatila Evropskoj centralnoj banci 3,4 milijardi evra duga


Kipar čini posljednje napore da se spasi od bankrota\nKiparski predsjednik Nikos Anastasijades i lideri političkih stranaka putuju u subotu u Brisel radi razgovora sa EU o mjerama neophodnim za izbjegavanje bankrota, javili su u subotu kiparski mediji.\nKiparska novinska agencija CNA javila je da će delegacija otputovati u subotu tokom podneva i da će se vratiti kasno uveče ili u nedjelju rano ujutro, dan prije isteka vremenskog roka za usvajanje mjera usmjerenih na prikupljanje 5,8 milijardi evra kako bi se osigurao finansijski paket pomoći vrijedan deset milijardi evra.\nKiparski parlament u petak kasno uveče odobrio je prve tri od osam vladinih mjera neophodnih za dobijanje pomoći EU i Međunarodnog monetarnog fonda /MMF/.\nPoslanici su odobrili uspostavljanje fonda solidarnosti putem nacionalizacije penzija i kontrole kapitala kako bi se sprečila "najezda" na kiparske banke kada budu otvorene u utorak, 26. marta. Sve banke na Kipru sada zatvorene da bi se spriječilo podizanje novca.\nUsvojen je i plan za restrukturu, koji je uzradila Centralna banka Kipra, a kojim će u lošestojećim bankama biti odvojena "dobra" dugovanja od "loših", posebno u drugoj po veličini "Laiki banci".\nNajspornija mjera koja tek treba da dođe pred poslanike je uvođenje poreza na depozite u bankama, što je u prethodnom obliku ranije odbijeno u parlamentu.\nMeđutim, pošto se bliži istek vremenskog roka, koji je Kipru dala Evropska centralna banka, i pošto je iscrpljena mogućnost pronalaženja drugog izvora finansija, uključujući i Rusiju, poslanici će morati da razmotre i tu opciju za prikupljanje 5,8 milijardi evra.\nMediji navode da će poslanici, najvjerovatnije, razmatrati uvođenje poreza od 20 do 25 odsto na depozite veće od 100.000 evra u najvećoj Banci Kipra.\nEvropska banka dala je Kipru rok do ponedjeljka, 25. marta, da postigne dogovor sa EU i MMF o paketu finansijske pomoći ili će uskratiti finansiranje banaka, što bi izazvalo krah finansijskih institucija i ekonomije.


Sirija optužila Tursku i Izrael da podržavaju teroriste - Sputnjik Srbija\n10:45 24 Novembar 2020\n14:14 06.02.2020 Preuzmite kraći link\n„Uz očiglednu koordinaciju i pokrivanje izraelske agresije, turska vojska je nezakonito prešla sirijsku granicu i rasporedila se u selima Biniš, Maret Misrin i Taftanaz (zapadno od grada Sarakiba)“, saopštilo je Ministarstvo inostranih poslova Sirije.\nOno je istaklo da turske akcije „pokazuju zajedničke ciljeve turskog i izraelog režima, koji se zasnivaju na zaštiti terorista, a posebno grupe ’Nusra front‘ i stvaraju prepreke za kretanje sirijske armije u Idlibu i Alepu“.\nSirijsko Ministarstvo inostranih poslova je saopštilo da takve akcije narušavaju suverenitet države i međunarodno pravo.\nOružane snage Sirije saopštile su ranije da je turska vojska ušla na teritoriju Sirije u dva časa po lokalnom vremenu.\nU vazdušnom napadu koji se dogodio u noći između srede i četvrtka ranjeno je osam vojnika, naveli su sirijski izvori. Izraelska vojska izvela je dva vazdušna udara na vojne objekte u okolini Damaska i u provincijama Dera i Kunejtra.\nIzraelska vojska ne komentariše saopštenja o napadima u Siriji.\nTurski predsednik Redžep Tajip Erdogan je ranije izjavio da je poginulo pet vojnika i tri civila.\nsukobi, Alep, Idlib, suverenitet, vazdušni napad, Izrael


Šta to beše „umerena opozicija“ - 26.01.2017, Sputnik Srbija\nŠta to beše „umerena opozicija“\nČlanica Donjeg doma američkog Kongresa Tulsi Gabard u intervjuu Si-En-Enu pričala je o svom putovanja u Siriju tokom kojeg se sastala sa predsednikom te zemlje... 26.01.2017, Sputnik Srbija\n09:34 26.01.2017 (Osveženo: 12:15 26.01.2017)\n© AP Photo / J. Scott ApplewhiteTulsi Gabard\nČlanica Donjeg doma američkog Kongresa Tulsi Gabard u intervjuu Si-En-Enu pričala je o svom putovanja u Siriju tokom kojeg se sastala sa predsednikom te zemlje Bašarom el Asadom.\n„Šta god vi mislili o predsedniku Asadu, činjenica je da je on predsednik Sirije. Da bi se zaključio bilo kakav sporazum, potrebno je voditi dijalog sa njim. Sirijci moraju sami da odrede svoju sudbinu i šta će biti sa njihovom Vladom i njihovom budućnošću. Moje putovanje u Siriju je jasno pokazalo: naš kontraproduktivni rat za smenu režima nije u interesu Amerike niti, naravno, u interesu sirijskog naroda“, dodala je ona.\nGabardova je provela četiri dana u Siriji, na šta je navelo „stradanje sirijskog naroda“. Posetu je odobrio Komitet za etiku Kongresa, dok je njen put platila nevladina arapsko-američka organizacija.\n— Tulsi Gabbard (@TulsiGabbard) 26. januar 2017.\nKongresmenka je ispričala da je za vreme putovanja mnogo razgovarala sa ljudima koji su je ubedili da u Siriji ne postoji pojam „umerena opozicija“. Sirijci razumeju da će, ako Asad bude oboren, Al Kaida i druge slične grupe koje ubijaju hrišćane i one koji odbijaju da ih podržavaju, dobiti kontrolu nad čitavom Sirijom“, rekla je Gabardova.\n— Tulsi Gabbard (@TulsiGabbard) 25. januar 2017.\n„Vraćam se u Vašington da sa još većom odlučnošću stavim tačku na naš nezakoniti rat, čiji cilj je obaranje sirijske Vlade. Pozivam Kongres i novu administraciju da se odazovu na molbu lokalnog stanovništva i podrže akt kojim se zabranjuje pomaganje teroristima“, rekla je kongresmenka.


LATINOVIĆ TVRDI „Vlada Republike Srpske tone prema apsolutnoj nuli“ - Srpskainfo\nGeneralni sekretar SDS, Zoran Latinović, komentarisao je rad Vlade Republike Srpske. On je finansijsko stanje institucija uporedio sa termodinamičkim sistemom na najnižem nivou.\nUkoliko bismo zakon fizike preslikali na aktuelnu društveno-političku scenu, zaleđeno stanje u kojem se već duže vrijeme nalazi Vlada Republike Srpske prijeti da do kraja godine prebaci nivo apsolutne nule, mjereno milionima evra minusa u budžetu Republike Srpske – rekao on, saopšteno je iz SDS.\nTvrdi da jedeficit budžeta za 2020. godinu, planiran poslednjim rebalansom u iznosu od 412 miliona КM, “samo najava narednog preračunavanja, koje će po obimu finansijske provalije biti znatno dublji i porazniji za građane i privrednike”.\n– Upravo navedene kategorije u suštini će biti kolateralna šteta neodgovornog i bahatog odnosa vlasti u vođenju Republike Srpske za proteklih 15 godina, sa ispostavljenim fakturama koje ćemo u narednim godinama svi osjetiti, a pogotovo socijalno najugroženiji dio našeg stanovništva – pojasnio je Latinović.\nOn kaže da najava novih pregovora sa MMF, oko dodatnog povlačenja nekoliko stotina miliona maraka kreditnih sredstava do kraja godine, ukazuje na trend rapidnog rasta javnog duga, koji će se očigledno nastaviti i u narednoj godini.\n– Drugi negativan trend ogleda se u izvjesnom padu BDP-a za ovu godinu, koji nije samo posledica pandemije korona virusa, već i ranije ugašenih kapaciteta za preradu nafte u Rafineriji Brod, Fabrici duvana u Banjaluci, padu potražnje za proizvodima drvne, poljoprivredne, metalne i drugih najvažnijih privrednih grana na domaćem i stranom tržištu. Sve to upućuju na zaključak ubrzanog približavanja Republike Srpske magičnoj granici visoko zadužene zemlje po međunarodnim standardima – istakao je Generalni sekreatar SDS.\nLatinović naglašava da kreatori ekonomske politike i ukupnog stanja u Republici Srpskoj će vjerovatno i nakon toga nastaviti istu priču, “začinjenu lažnim patriotizmom i izmišljenim temama, ne bi li skrenuli pažnju javnosti sa rijeke mladih ljudi koji se trajno iseljavaju u potrazi za boljim životom, te siromaštva i apatije koji sve više uzimaju maha u zemlji lažnih obećanja i lažnih referenduma”.\n– Da li će posledice apsolutne nula iz područja fizike važiti i za znatno veći minus od 273 miliona evra u budžetu Republike Srpske na kraju ove godinu i da li će se time zalediti bilo koja šansa za bolju budućnost Republike Srpske, ne moramo tražiti odgovor, jer posledice već osjećamo na svojim leđima. Za Vladu Radovana Viškovića dubina minusa i pravila apsolutne nule su očigledno sporedna pitanja, jer je i prije korone većina ministara već uveliko bila u dubokoj hibernaciji – zaključio je Latinović.\nPolitika dugMMFnovacSDSVlada Republike Srpske\nKERAMIČAR SE BAVIO ZELENAŠENJEM Zadavljen zbog 3.000 EVRA, kobne noći tražio da mu UBICA VRATI DUG


► Manter: Ne očekujem mnogo od Grenelove inicijative, politička situacija u\nBivši američki ambasador u Beogradu Kameron Manter izjavio je da ne nema neka velika očekivanje od predstojećeg sastanka Beograda i Prištine, u Vašingtonu, kao i da bi najbolje bilo kada bi Amerikanci i Evropljani radili zajedno u rešavanju balkanskih pitanja.\n"Bela kuća vidi ovaj sastanka kao događaj u domaćoj kampanji (za predsedničke izbore) i verovatno neće preduzimati ozbiljan napor da sledi strateške ciljeve spoljne politike", rekao je Manter, za današnje izdanje lista Danas, komentarišući inicijativu specijalnog izaslanika američkog predsednika Ričarda Grenela za dijalog Beograda i Prištine.\nTakođe, odgovarajući na pitanja, rekao je i da mu se ideja o podeli Kosova "ne čini verovatnom".\nManter je odao priznanje Grenelu što je "probudio interesovanje Evropljana".\n"Gospodin (specijalni predstavnik EU za dijalog beograda i Prištine Miroslav) Lajčak poseduje puno znanja i iskustva i sada, nadam se, ima snažnu podršku Evropske unije da se angažuje u ovom regionu", dodao je Manter.\nNa pitanje kako ocenjuje aktuelnu političku situaciju u Srbiji, on je naveo da nije posetio Srbiju ove godine, tako da može da komentariše samo ono što vidi izdaleka.\n"Čini mi se da je situacija u Srbiji veoma napeta, što se dešava kada vam nedostaje zdrave političke kline, usred izazova poput kovida, emigracije mlađih i ekonomske stagnacije", rekao je Manter.\nNa pitanje da li žali što su pojedine opozicione stranke u Srbiji bojkotovale izbore, on je rekao da "kada postoji ograničena raznolikost mišljenja u parlamentu, ta raznolikost će naći način da se izrazi na druge načine".\n"To ne važi samo za Srbiju, pogledajte širom Evrope i shvatićete na šta mislim", naveo je Manter.


Ko smo mi - ISAC Fund\n\_O nama \_Ko smo mi\nCentar za međunarodne i bezbednosne poslove (ISAC fond) je nezavisna, neprofitna i nevladina organizacija koja se bavi političkim analizama, javnim zagovaranjem, istraživanjima, edukacijom kao i programima liderstva i usavršavanja studenata i mladih profesionalaca. Pored toga, ISAC svojim programima istraživanja i zagovaranja pokriva širok krug pitanja vezanih za spoljnopolitičko pozicioniranje Srbije, doprinoseći time stalnom preispitivanju i razmatranju spoljne i bezbednosne politike.\nISAC je osnovan 2006. godine sa ciljem promovisanja i preobražaja Srbije na putu ka članstvu u EU i evroatlantskim integracijama. Nastao je kao organizacija koja se prvenstveno bavila reformama u sektoru bezbednosti i zagovaranjem procesa pristupanja Srbije EU, da bi vremenom prerasla u jedan od najpoznatijih “think tankova“ u Srbiji. ISAC je do sada uspešno realizovao preko 80 projekata, među kojima su: škole reformi sektora bezbednosti, kursevi o pravu u oružanim konfliktima, studijska putovanja u EU za preko 200 učenika kao i međunarodni treninzi za studente i mlade profesionalce iz oblasti bezbednosne politike. ISAC je takođe izdao veliki broj vodiča, analiza, predloga praktične politike i studija koji su pokrile širok spektar različitih tema počevši od spoljne politika Srbije, regionalne saradnje, procesa pristupanja EU pa sve do spoljne i bezbednosne politike EU, mirovnih misija i međunarodnih ekonomskih odnosa. U sklopu aktivnosti usmerenih ka široj javnosti, ISAC je organizovao veliki broj panela, debata i međunarodnih konferencija koje su za cilj imale da ponude nove i sveže poglede na trenutna dešavanja i proces kreiranja politike\nISAC je 2014. godine postao deo Nacionalnog konventa o EU, krovne organizacije sačinjene od preko 700 predstavnika civilnog društva koja za cilj ima „monitoring“ i podržavanje Srbije u procesu procesu sa EU, gde mu je povereno predsedavanje radnom grupom zaduženom za poglavlje 30: Ekonomski odnosi sa inostranstvom i poglavlje 31- Zajednička spoljna, bezbednosna i odbrambena politika.\nPočetkom 2017. godine, ISAC je uz podršku Think thank fonda usvojio novu sistematizaciju proizvoda praktične politike, pri čemu je došlo do usaglašavanja nove metodologije, strukture i forme. Novu podelu kao i celokupnu listu ISAC-ovih produkata možete pronaći u našoj biblioteci.\nISAC ostaje posvećen promovisanju evropskih vrednosti, procesa pristupanja Srbije Evropskoj uniji, kao i evroatlantske saradnje. Takođe, ISAC će nastaviti da pruža podršku državnim institucijama za prevazilaženje budućih izazova i potencijalnih prepreka u ovim oblastima spoljne i bezbednosne politike. U vremenu globalne političke neizvesnosti i previranja, ISAC će nastaviti sa pružanjem nepristrasnih, objektivnih i relevantnih informacija i analiza namenjenih kako ekspertima tako i široj javnosti.


S leva na desno: načelnik Generalštaba Vojske Srbije Milan Mojsilović, ministar odbrane Srbije Nebojša Stefanović, predsednik Srbije Aleksandar Vučić, ministar policije Aleksandar Vulin i direktor kancelarije za Kosovo u Vladi Srbije Petar Petković u Raškoj, 13. oktobra 2021.\nPredsednik Srbije Aleksandar Vučić izjavio je na sastanku sa predstavnicima Srba sa Kosova da šta god da se desi, Srbija i Beograd će biti uz njih.\n„To ne kažem pro forme, oni koji me poznaju, odlično znaju šta to znači“, rekao je Vučić.\nPredsednik Srbije doputovao je u sredu, 13. oktobra u Rašku na jugu Srbije, gde se sastao sa političkim predstavnicima Srba sa Kosova.\nPovod za sastanak je akcija kosovske policije protiv krijumčarenja koja se 13. oktobra odvijala u regionu Prištine, Peći, Južne Mitrovice i Severne Mitrovice, a koja je izazvala proteste Srba na severu zemlje.\nSastanak se održao u lokalnoj kasarni i prisutni su funkcioneri političke partije Srba sa severa Kosova, Srpske liste, ali i predstavnici Vojske Srbije, kao i građani srpske nacionalnosti sa Kosova koji su izneli svoje probleme, tražili zaštitu od Srbije i nazivali Albance uvredljivim imenom.\n„Plašim se da imamo nekoga ko je potpuno iracionalan u Prištini, imamo i neke zlonamerne u međunarodnoj zajednici, koji iskreno žele sukobe ovde. Koji hoće da nas uvuku u sukob", izjavio je tokom svog obraćanja Vučić.\nOn je dodao i da bi voleo da sačuva mir.\n"Ali, nemamo mi izbora“, rekao je Vučić.\nOn je okupljenima poručio i da ne može da ih poziva da ulaze u sukobe sa bilo kim.\nPredsednik Srpske liste, većinske srpske stranke na Kosovu, Goran Rakić je rekao da će se, ukoliko se sledeći put dogodi tako nešto, uslediti opšti otpor srpskog naroda.\n„Ukoliko se sledeći put desi ovako nešto, imaćemo opšti otpor. Ma šta to značilo, i kako vi to shvatili predsedniče. Branićemo se svim i svačim raspoloživim“, rekao je Rakić na sastanku.\n„Osam godina tražimo svoja prava i vidimo koji su rezultati naših zajedničkih institucija, zato razumem nezadovoljstvo. Sada nam je ostala samo građanska neposlušnost, izlazak iz svih kosovskih institucija“, rekao je jedan predstavnik okupljenih Srba sa Kosova.\n„Dajte nam malo oružja, pa ćemo sami da se branimo“, dodao je jedan od građana.\n„Vidim da nas u Beogradu na nekim portalima nazivaju švercerima, to nije lepo. Mi ćemo i tamo da dođemo da se obračunamo sa njima“, rekao je još jedan od okupljenih.\nNa sastanku su pojedini građani bili nezadovoljni reakcijom Srbije i njenih zvaničnika i prekidali skup. Vučić je zamolio okupljene da se smire, jer su počeli sa međusobnim optužbama.\nRešićemo sve nesporazume, rekao je Vučić, obraćajući se okupljenima.\nPetković: Ako KFOR nije spreman da reaguje, ima ko hoće\nOn je zamolio NATO da "obavlja svoj posao".\n"Molim Albance da ne pokušavaju nasiljem da Srbe uteruju u red. Ako misle da će uz podršku nekih stranih sila, biti u mogućnosti da to rade, moj odgovor će biti jasan. U borbi u kojoj moramo da štitimo živote svoje dece, njihov opstanak, ne samo da ćemo da zaštitimo, već većemo i u toj borbi, javam to danas kažem prvi put, da ćemo u toj borbi i da pobedimo”, zaključioje Vučić.\nInače, izvor iz NATO-a je rekao da "kosovska policija vodi operaciju sprovođenja zakona širom Kosova”.\nOvaj zvaničnik je potvrdio da je misija KFOR u stalnoj komunikaciji sa svim relevantnim institucijama na Kosovu i sa predstavnicima međunarodne zajednice.\nPored Vučića, sastanku su prisustvovali i ministar policije Srbije Aleksandar Vulin, direktor kancelarije za Kosovo Vlade Srbije Petar Petković, ministar odbrane Srbije Nebojša Stefanović i načelnik Generalštaba Vojske Srbije Milan Mojsilović.\nRanije tokom dana organizovana je akcija kosovske policije protiv krijumčarenja koja se 13. oktobra odvijala u regionu Prištine, Peći, Južne Mitrovice i Severne Mitrovice.\nAkcija je naišla na protivljenje u Severnoj Mitrovici i Zvečanu.\nTom prilikom, šest policajaca zadobilo je telesne povrede, šest stanovnika Severne Mitrovice zatražilo je lekarsku pomoć, a osam osoba je uhapšeno i sprovedeno u policijske stanice.\nPosle razgovora u Raškoj, predsednik Srbije posetio je bazu Žandarmerije u Kraljevu, gradu na jugozapadu Srbije.\n„Ukoliko vas država pozove, a daćemo sve od sebe da ne budete u toj poziciji, pozvaće vas da štitite i čuvate naš narod i znam da ćete se ne samo odazvati, već ćete tu svetu dužnost i obavezu obaviti na najčasniji način“, rekao je Vučić u bazi Žandarmerije.